Birləşmiş Ərəb Əmirliklərinin (BƏƏ) hakimiyyət orqanları rəsmi qaydada video zəng etməyə və mesaj göndərməyə imkan verən "Skype" xidmətinə girişi bağlayıblar. Bu barədə RBC agentliyi "Əl Ərəbiyyə" televiziya kanalına istinadən məlumat verir.Hakimiyyət orqanlarının bəyanatında qeyd olunur ki, qadağa tez bir zamanda götürülməyəcək, çünki ölkədə rabitə xidmətləri göstərən "Emirates" Telekommunikasiya Korporasiyası (Etisalat) və "Emirates Integrated Telecommunications Company" provayderləri hələ ki, qadağanın götürülməsi üçün müvafiq qaydada müraciət etməyiblər."Provayderlər nəzarət orqanları tərəfindən verilən xüsusi lisenziyaları almayana qədər "Skype" xidməti bağlı qalacaq". Bu barədə jurnalistlərə telekommunikasiya sektoruna nəzarəti həyata keçirən departamentinin nümayəndəsi Məhəmməd Nasser əl-Qanem bildirib.\nFilippin dənizində zəlzələ baş verib\nFilippin dənizində 6.1 bal gücündə zəlzələ baş verib. ABŞ-ın Geoloji xidmətinin məlumatına görə, yeraltı təkanlar 15.9 km dərinlikdə qeydə alınıb. Zəlzələnin episentri sahildən 180 km cənub-şərqdə yerləşir. Mətbuata tələfat və dağıntılar haqqında məlumat daxil olmayıb. Sunaminin yaranma təhlükəsinin səbəbi isə qeyd olunmayıb.\nKadis çimərliklərinə zəhərli meduzaların basqını nəticəsində çimərliyə turistlərin girişi qadağan edilib\nKadis çimərliklərində “Portuqaliya gəmiciyi” adlanan zəhərli meduza növünün meydana gəlməsi ilə çimərlikdən istifadə qadağan edilib.Adətən, meduzaların bu növləri çox isti sularda yaşamağa üstünlük verdikləri üçün açıq dənizlərə üz tuturlar və onlara Sakit və Hind okeanının sularında rast gəlmək mümkündür. Kadis şəhəri yaxınlığına isə bu növlər bir neçə fırtına nəticəsində gəlib çıxmışlar.Cümə günü çimərlikdəki meduzaların sayının əvvəlki günlərə nisbətən azaldığına baxmayaraq, çimərliklərin mühafizəsi üzrə Bələdiyyə Şurası və Kadis Bələdiyyəsi vəziyyət nəzarət altına alınana qədər çimərliyin ərazisində qırmızı bayraqların yerləşdirilməsinə qərar vermişlər.\nDünyanın ən kiçik sirkini görmək istəyənlər Romaya üz tuta bilərlər\n6-27 aprel tarixlərində Roma «Sala Santa Rita» adlı mədəni təşəbbüslər mərkəzində təşkil olunan sərgi çərçivəsində dünyanın ən kiçik sirkini görmək mümkün olacaq. Bu kiçik sirkdə 55 mexaniki artist, eləcə də kağız, ağacdan və metaldan hazırlanmış heyvanlar yer alır.Sirkdə hərəkət edən sirk artisti ilə yanaşı, 2 akrobat pələngə, jonqlyor pişiyə, öz təlimçisini xilas edən şirə, topla oynayan ayıya, birtəkərli velosipeddən istifadə edən akrobata rast gəlmək olar. Sözügedən iştirakçıların yer aldığı 12 sirk tamaşası ilk dəfə olaraq, məhz bu sərgidə nümayiş etdiriləcək.\nQahirə hava limanının fəaliyyətində hər gün 4 saatlıq fasilə müşahidə olunacaq\nQahirə şəhərində yerləşən beynəlxalq hava limanı hər gün 4 saat müddətinədək istifadə üçün qapalı olacaq. Bu qərar ölkə büdcəsindəki xərclərin artdığı bir dövrdə hökumət tərəfindən qəbul olunmuşdur.Hava limanı hər gün saat 1:30-dən 5:30-dək qapalı elan olunacaq. Bu saatlarda yalnız bir uçuş-enmə zolağı işləyəcək.Misirli nazirin sözlərinə görə, bu dəyişikliklər hökümət tərəfindən elektrik enerjisinə qənaət olunmasına şərait yaradacaq. Nazirlik zəmanət verir ki, hava limanında edilən dəyişikliklər hava nəqliyyatının hərəkətinə təsir göstərməyəcək.\nMisirdə turistlərin xarici pasportu üçün yeni tələblər meydana gəlib\nDünən Misir hakimiyyəti ölkəyə gələn turistlərin xarici pasportu üzrə tələblərin siyahısında dəyişikliklər edib. Belə ki, artıq Misiri səfər etmək istəyən vətəndaşlar xarici pasportun istifadə müddətinin səfər başa çatdıqdan sonra belə 6 ay təşkil etdiyini dəqiqləşdirməlidirlər.Əvvəllər turistlər hətta xarici pasportlarının müddətinin iki aydan sonra başa çatdığı zaman Misirə səfər edə bilərdilər.\nParisdə yerləşən məşhur Panteon bərpa işləri səbəbindən turistlər üçün bağlı elan olunacaq\n2013-ci ilin avqust ayında Parisdə yerləşən Panteon bərpa işləri səbəbindən ziyarətçilərini bir müddətlik də olsa qəbul edə bilməyəcək. Panteonda aparılacaq bərpa işlərinin 100 milyon avro dəyərində olacağı gözlənilir. Bərpa xərclərinin bir qismi dövlət tərəfindən, digər qismi isə könüllü ianələr vasitəsilə ödəniləcək.Bir çox görkəmli insanların qəbrinin yerləşdiyi Panteon şəhərin ən məşhur məqbərəsi hesab olunur. Panteon 1758-ci ildə memar Jak-Jermen Sufflonun layihəsi əsasında hazırlanmağa başlamışdır. Məqbərənin hazırlıq işləri 1789-cu ildə Sufflonun şagirdi tərəfindən başa çatdırılmışdır.\nŞtutqartda yerləşən televiziya qülləsi turistlər üçün bağlı elan edilib\nŞtutqartda yerləşən televiziya qülləsinə turistlərin girişi qadağan edilib.Rəhbərlikdən verilən məlumata görə, televiziya qülləsinin ziyarət üçün bağlı elan olunmasının səbəbi qüllədə yanğın təhlükəsizliyinin kifayət qədər yüksək səviyyədə olmamasıdır.Ştutqartda yerləşən 217 metrlik teleqüllə rəsmi şəkildə 1956-cı ildə istifadəyə verilib. Teleqüllədə eyni anda 100-250 nəfər yerləşə bilərdi. Lakin bu halda yanğın zamanı insanların evakusiayası üçün uzun müddət, təqribən 1 saat tələb olunurdu\nMoskva üzrə pulsuz ekskursiyalar təşkil olunur\nMoskvada “Şəhərə çıxış” layihəsi çərçivəsində silsilə pulsuz ekskursiyalar təşkil olunur. Qeyd edək ki, çoxsaylı ekskursiyalar sırasında həm piyada, həm də avtobusla təşkil olunan ekskursiyalara rast gəlmək mümkündür. Həmin ekskursiyalar paytaxt sakinlərini və şəhərin qonaqlarını paytaxtın görməli yerləri ilə tanış edəcək.“Şəhərə çıxış” layihəsi Moskvanın mədəni irs Departamenti tərəfindən hazırlanmışdır. Layihəyə şəhərin tarixi və dini məkanlarına təşkil olunmuş tematik ekskursiyalar, mühazirələr, velo-turlar və avtobusla təşkil olunan ekskursiyalar daxildir.Layihəyə mart ayının 25-də start veriləcək.\nSeul əyləncə parklarında bahar festivalları keçirilir\nSeulun tematik parkları bahar fəslinin şərəfinə festivallar hazırlayıblar. Xüsusilə, “Lotte World” parkında keçirilən maska festivalı və “Alisa möcüzələr diyarında” nağılının personajlarının iştirak etdiyi ənənəvi paradlar diqqəti cəlb edir. Bu festivallarda aprel ayının 28-dək iştirak etmək mümkündür. Parka giriş biletinin qiyməti böyüklər üçün 23 dollar, azyaşlılar üçün isə 17.5 dollar təşkil edir.Mart ayının 22-dən aprel ayının 28-dək “Everland” parkında tülpanlar festivalı keçiriləcək. Koreyanın Milli Turizm Təşkilatından verilən məlumata görə, məhz bu festival üçün ərazidə 1.2 milyon çiçək əkilmişdir. Parka giriş bileti böyüklər üçün 30 dollar, azyaşlılar üçün isə 23 dollar dəyərindədir.“Seoul Land” parkında isə televiziya ulduzlarına həsr olunmuş tədbir keçiriləcək. 23 mart-9 iyun tarixlərində keçiriləcək festivalın qonaqların marağına səbəb olacağı gözlənilir. 6 attraksion məşhur şou və cizgi filmlərin qəhrəmanlarının şəkilləri ilə bəzədiləcək. Parka giriş biletinin qiyməti böyüklər üçün 18 dollar, azyaşlılar üçün isə 17 dollar təşkil edir.


Yaşıl çayın zərərləri – Foodinfo.az\nFoodinfo.az xəbər verir ki, bu barədə dietoloq Nərgiz Nəzirova danışıb.\nHəkim bildirib ki, bu halda yaşıl çay qanı durulda bilər. Bundan əlavə, qan laxtalanması problemi varsa, o zaman həddindən artıq yaşıl çay qəbulu qanaxma riskinin artmasına səbəb olur:\n“Yaşıl çay dəmirin təsirini öldürür. Buna görə onu yeməklə içməyi məsləhət görmürlər və onunla birlikdə dəmir tərkibli preparatlar qəbul edirlər. Bir insanın anemiyası varsa, yaşıl çayın həddindən artıq qəbulu vəziyyəti daha da ağırlaşdıracaq.\nHamilə və laktasiya dövründəki qadınlar üçün yaşıl çayın norması iki stəkandan çox olmamalıdır. Bu qayda qorunmazsa, doğuş təhlükəsi və doğuş qüsurları riski artır”.\nYaşıl çayı uzun müddət və qaynar suda dəmləsəniz, o zaman acqarına qəbul edin, əks təqdirdə bu, həzm problemlərinə – ürəkbulanma, qusma, həzmsizliyə səbəb ola bilər. Çayın çox qəbulu ishala səbəb olur, bağırsaq simptomlarını qıcıqlandırır.\nÇay kofeininin həddindən artıq olmasına görə orqanizm onu parçalamağa və çıxarmağa çalışır. Lakin bəzi dərmanlar (antibiotiklər, doğuş idarəsi, estrogenlər və s.) kofein parçalanma dərəcəsini azaldır, buna görə bədəndə daha uzun müddət qalır. Bu baxımdan yan təsirlərin – əsəbilik, baş ağrısı və ürək çırpıntılarının inkişaf riski artır.\nKofeinə həssas olan insanlarda çayın davamlı istifadəsi baş ağrısına səbəb ola, miqreni ağırlaşdıra bilər.\n“Nəlbəki” restoranı cərimələndi\nAQTA gübrə idxalçıları ilə görüş keçirib


Dan Brown - Rəqəmsal qala - Kod: 27919 | Qiymeti - 9 ₼\nAna səhifə/Ədəbiyyat/Roman/Dan Brown - Rəqəmsal qala\n178 dən 1114\nABŞ-ın Milli Təhlükəsizlik Agentliyinin məlumat bazasına təhlükəli bir virus düşür. Təbii ki, əvvəl heç kim buna ciddi reaksiya vermir. Axı bu superdövlətin bütün gizli sirlərinin toplandığı məlumat bankı dördqat, beşqat kiberqalxanla müdafiə olunmuşdur. Bu virtual müdafiə qalxanını heç bir virus, heç bir xaker keçə bilməz. Lakin bir neçə saatdan sonra vəziyyət gərginləşir, məlum olur ki, MTA-nın ən məxfi, ən sürətli şifrəaçan kompyuteri yeni, “Rəqəmsal qala” adlı virusun şifrəsini açmaqda acizdir.\nBeləcə, bir neçə saat ərzində yeni kompyuter virusu ABŞ Milli Təzlükəsizlik Agentliyinin məlumat bankının müdafiə proqramlarını dağıdır. Əgər müdafiə qatları tam dağılsa, ölkənin cidd-cəhdlə qorunan bütün dövlət sirlərinə milyonlarla insanın əli çatacaq. Buna isə yol vermək olmaz, çünki bu, sözün həqiqi mənasında, fəlakətdir.\nBu məhvedici virusu zərərsizləşdirmək üçün məşhur kriptoqraf Syuzan Fletçer işə cəlb edilir. Paralel olaraq virusu yaradan proqramçının da axtarışlarına başlanılır. Lakin o, çox da uzaqda yox, elə burda, Milli Təhlükəsizlik Agentliyinin içindədir. Bunu anlayan Syuzan isə bu təhlükəli vəziyyətlə üz-üzə qalır…\nBuraxılış ili:2013 г.


1.2 milyard İnternet istifadəçisinin loqin və parolu oğurlanıb\n2022, 05 İyul, çərşənbə axşamı, Bakı vaxtı 01:21\nRusiyalı haker 1.2 milyard İnternet istifadəçisinin loqin və parolunu, 500 milyondan çox elektron ünvanı oğurlayıb.\n«The New York Times» xəbər verir ki, ABŞ kiber təhlükəsizlik firmalarından biri bu oğurluğun üstünü açıb.\nFirma deyib ki, 400 mindən çox veb saytdan məlumatlar götürülüb. Onlar hüquqi səbəblərə görə həmin saytların adlarını açıqlamayıblar.\n«Hold Security» adlı firma deyib ki, haker hücumu Rusiyanın cənubundan olan kiçik şəhərdən olub. Onların sözlərinə görə, hücum edilən saytlar əsasən beynəlxalq kompaniyaların və kiçik sahibkarlarındır.


Kitab oxuyan insanlara xas 10 xüsusiyyət | Biznesmen\nKitab oxuyan insanlara xas 10 xüsusiyyət\nKiçik yaşlardan etibarən bizə çox kitab oxumağın uğurun əsas təməl hissəsi olduğu aşılanır. Bəlkə də hər oxuyan uğur qazanmaya bilər, amma uğur qazanan insanların böyük çoxluğu məhz çox kitab oxuyanlardır. Onları birləşdirən bəzi xüsusiyyətlər isə mütləq vardır. Biz də bu gün çox kitab oxumağı sevən insanlara xas 10 xüsusiyyəti sizə təqdim edirik. Sizdə də bu xüsusiyyətlər varsa, təbrik edirik, doğru yoldasınız.\n3.Zamanlarını ağıllı xərcləyirlər.


MİLLİ PSİXOLOGİYAMIZIN TRAVMALARI ÜZƏRİNDƏ DÜŞÜNƏRKƏN… – Turkustan.info\nMİLLİ PSİXOLOGİYAMIZIN TRAVMALARI ÜZƏRİNDƏ DÜŞÜNƏRKƏN…\n30 Dekabr 2018 21:49 Turkustan.info\nAzərbaycanlı niyə mala-mülkə hərisdir?\nHəmişə bir fikir vurğulanır ki, Azərbaycanlılar digər zövqlərdən yoxsundur, əksəriyyət etibari ilə ancaq mala-mülkə, var-dövlətə hərisdirlər. Bəlkə, kor-koranə ehkamçılığımıza ara verib, biraz düşünübbu halın kökünü araşdıraq.\nDiqqətlə araşdırsaq, bu davranışın son iki əsrin məhsulu olduğu qənaətinə gələ bilərik. Bəs görəsən soy-kök xüsusiyyətlərimizin təməlində dayanmayan, tarixi dərinliklərə enməyən, cavan yaşlı bu təzahürün qaynağı və səbəbi nədir? Sizcə bu halliderlik, döyüşkənlik kimi özünəməxsus dinamikasını itirmiş ötkəm bir xalqın sonrakı dövr üçün böyük boşluqdan yarananpassiv-depressiv yaşamının reaksiyası ola bilərmi. Fikrimcə bəli. Düşünürəm ki, problemin kök və törəmə olmaqlabir-birindən qaynaqlanmış üç səbəbi var. Birinci kök səbəb birmənalı olaraq əsarətin özü, digərləri isə əsarətin tətbiqləri ilə rəvac tapan missiyasızlıq və məqsədsizlikdir. Belə ki, coğrafi tamlığımız, milli varlığımız, iqtisadi resurslarımız, sosial və mədəni özəlliyimiz, ruhani balansımız üzərində aparılan eksprimentlər, təkcə torpaqlarımızın, azad siyasiidarəçiliyimizin uzunmüddətli itirilməsi ilə nəticələnməyib, həm də genetik fondumuzun, mənəvi mirasımızın genosidi, ən əsası da bərpası sual altında qalan müstəqil yerli düşüncə sistemimizin dərin travmaları ilə iz qoyub və böhran yaradıb.\nBir sözlə, təkcə hərbi təcavüzün, hərbi işğalındeyil, həm də siyasi-ideoloji hücumların hədəfində təklənib parçalanmış xalqımızın öz ideoloji-siyasi bütövlüyünə yetişməməsi üçün zəmin yaradan bütün ehtimallar dəqiqliklə hesablanaraq zərərsizləşdirilib. Nəticə etibari ilə arxasında yaratdığı böyük tarixindən, möhtəşəm mədəniyyətindən, adil ruhaniyyatından, ən nəcib keyfiyyətlərlə süslənmiş əsilzadəliyindən, halallığı və mərdliyi örnək olmuş zəhmətkeş, gözütox sələflərinin düçüncə tərzindən məlum səbəblərdən yetərincə məlumatsız qalan və özünü tam əks təbliğat güzgüsündə qavrayan Azərbaycanlı missiyasızlıq və məqsədsizlik üzündən qidalandıra bilmədiyi mənəvi boşluğunu maddi göstəricilərlə doyuzdurmağa vərdiş edib. Vənəticədə hakim olduğu böyük coğrafiyanın maddi nemətlərinin sahibi və istehsalçısı olan bir xalq tarix şüurunu itirib, ümumi maraqlardan məhrum şəkildəmaddiyyat acına və maddiyyat aludəçisinə çevrilərək digər böyük məqsədlərdən və vəzifələrdən aralı tutulub. Halbuki, bu xalqictimai-milli maraqlarını, mənafeyini müdafiə edən yardımlaşma kimi yüksək ali davranışların təcəssüm etdiyi Əxilik adlı özünəməxsus iqtisadi-siyasi sistemini yaradanda Avropanın ilk sosialist-nasionalist inqilabını gerçəkləşdirən millətləri heç feodal ara müharibələri dövrünə belə qədəm qoymamışdılar.\nİsrarla düşünürəm ki, yaradılmış və yayqınlaşdırılmış bu mənfi xüsusiyyətimizin yaşı iki əsrlik əsarət tariximizdən o yana ötmür və bilavasitə, bizə hesablanmış –ideoloji platformanınsiyasi-iqtisadi tələbləri ilə əlaqəli olub. Əks halda, dünya elminə, mədəniyyətinə, incəsənətinə, dövlətçilik irsinə, hərb sənətinə bu qədər faydalı simalar bəxş edib, bəşəri dəyərlərə özünəməxsus töhfələr vermiş, hətta bu dəyərlərin bir çoxunun yaradıcısı olmuş bu istedadlı və köklü xalqın fərdləri bu qədər kiçik niyyətin əsiri ola bilməzdi. O cümlədən, bu xalqın məişət tarixində ən zəngin, ən dövlətli fərdlərinin təşkilatçısı olduğu “yağma mədəniyyəti”adlı üstünlüyün formalaşması və bu gün də yaşada bildiyi, dünyanın heç bir millətindəeynisinə rast gəlinməyən qonaqpərvərlik, əliaçıqlıq, süfrəsini bölüşməkimi özəl keyfiyyətlərinin yaranması qeyri-mümkün olardı.\nTariximizdə 1 əsrə bərabər epizodik sovet dövrünün özünəməxsus ideoloji təlqinlərini və yasaqlarını nəzərə alsaq, bu təzahürün – yəni, mal-mülk hərisliyinin daha çox çar Rusiyası dönəmində və son 26 illik müstəqillik dövrümüzdə daha qabarıq olduğunu müşahidə edə bilərik. İdeoloji bütünlüklə yanaşı, tam şəffaf iqtisadi irəliləmə mühitinin olmadığı şəraitdə davam edən bu “yarış”da daha çox “qazanc” əldə edənlər halallıq və insaf anlayışlarını itirərək harınlaşır, yerdə qalan böyük çoxluq isə yetişə bilmədiyi adi yaşam standartlarının əzici əskikliyi altındaetinasızlığa, ümidsizliyə və istəksizliyə düçar olur.\nÇox ağrıdıcıdır ki, çar işğalı dönəmində, milli qayələri təbliğ edən Azərbaycan maarifçi ədəbiyyatının da tənqid obyektində olmuş bu hərisliyin daşıyıcılarının (el maraqlarını satıb sonradan imtiyaz sahibi olmuş yalançı bəylər, mülkədarlar, yadelli sistemdə xüsusi vəzifə öhdəliyi müqavilində sahibkara çevrilənlər) çağımızdakı neotipini öz neqativ təsirləri sayəsində kasıb zümrə ilə arasında dərin uçurum yaratmış məmurlar irerxiyası təmsil edir.\nAli duyğuları dara çəkən, qarşılıqlı yardımlaşma, paylaşma kimi tarixi mental cəhətlərimizi təkəbbür və həsəd bataqlığında basdıran bu “nemət” yarışında bizi birləşdirən ümumi hissiyyat və maraqlar nifrət virusunun yararsız hala saldığı söz yığınına çevrilir. Nəticədə itirən xalqın mənəvi balansı olur. Bu isə gələcəyə yönəlik sağlam milli ötürücülüyün korşalmasına, doğru-dürüst yaşam məqsədinin formalaşmamasına və sabaha olan marağın əhəmiyyətsizləşməsinə gətirir. Beləliklə, icma ruhunu közərdən milli passionarlığın varlığı da şübhə mövzusuna çevrilir ki, çox vaxt susqunluğun, reaksiyasızlığın, məğlubiyyətin və əlacsızlığın təməli də burdan qaynaqlanır.\nAdı qoyulmamış, ancaq ictimai şüurumuzu, milli vəhdətimizi zədələyən bu patologiyanın aradan qaldırılması üçün mümkün optimal yollar da yox deyildir. İlk olaraq özümüzü sözün gerçək mənasında tanımaqdan, tanıyıb-tanıtdırmaqdan başlasaq, bugün hər hansı əskikliyimiz fonunda dəqiqə başı mental xüsusiyyətimiz, hətta bütöv mentalitetimiz kimi özətləndirilən bu qazanılmış-qazandırılmış kirli əsarət yamağından qurtula bilərik. Bu məqsədlə, uşaq bağçalarından tutmuş ən böyük akademik təşkilatımıza qədər ictimai-fərdi həyatın bütün sahələrini əhatə edən, kökə bağlılığı, yüksək milli-mənəvi xüsusiyyətlərin bərpasını şərtləndirən, özünüduyma və özünəgəlmə prosesini səciyyələndirən maarifləndirici ideoloji-strateji proqram hazırlayıb həyata keçirmək müqəddəs məqsədəuyğunluq olardı. Sözsüz ki, bununla yanaşı, iqtisadi keçim meyarlarını ödəyən, şəffaf yolla qazanc əldə etməyə şərait yaradan, insanları bir-birinə doğmalaşdıran maddi-rifah mühitini də formalaşdırmaq zəruri şərtdir.\nVə məncə, bu, təxirəsalınmadan xüsusi dövlət siyasətinin predmeti olacaq məsələdir. Çünki tibbdən də məlumdur ki, patalogiyanın növbəti mərhələsi kütləvi eybəcərləşmə və yaxud faktiki yoxluqla nəticələnir. Hər iki halda arxaya dönüş, özünü bərpa mümkünsüz olur. Söhbət isə əzəli torpaqlarını, coğrafiyadakı hegemon mövqeyini, tarixi qüdrətini itirib parçalana-parçalana siyasi məqsədlərə yem edilib, cılız həvəslərə yoluxmuş köklü və qədim bir millətin varlığından, əlindəkilərdən də məhrum olmaq qorxusundan gedir.\nVə gərək bir şeyi də unutmayaq ki, bizi ruhən maddiyyatçı və alverçi edən digərəsas səbəb isə Vətən adlı mülkümüzdə itirdiyimiz var-dövlətin kirayəşininə çevrilib, əlimizdən çıxan topraqlarımız kimi əlimizdən çıxan hüquqlarımızın dapulla satılıb alınması oldu.Bəli, tam iki əsrlik alver. İndi anladıqmı Azərbaycanlı niyə mala-mülkə hərisdir və bağçadan, hətta doğum evindən başlayaraq gor evinə qədər satın aldığı hüquqları ilə qazandıqlarından – əldə etdiklərindən niyə bərk-bərk yapışır və bu rəqabətdə dostum-qardaşım-qohumum, elim-obam, millətim deməyəcək qədər acımasızlaşır. Halbuki, dünyanın ən zəngin torpaqlarının tarixi sahibi, ən qədim istehsal mədəniyyətinin yaradıcısı olan bir xalq kimi halalmühitdə alnıaçıq, qürurlu və faydalı şəkildə zəngin olmaq ən sıravi Azərbaycanlının belə təbii haqqıdır.\nXX əsrin əvvəlində və sonunda təlatümlü hadisələr fonunda oyanıb milli dirçəlişinə qovuşmağa cəhd edən Azərbaycanlıdaindi həsrətini çəkdiyimiz fərqli bir ruh halı da müşahidə edilmişdi. Fəqət, bugün XXI əsrin əvvəlidir. Nəticə isə belədir, yaradılmış müxtəlif qlobal və yerli maneələr fonunda itirdiyi tarix şüurunu, mənəvi balansını bərpa etməyə müvəffəq olmayan parçalanmışmillətoyalana-oyalana növbəti enerji tükətiminə, növbəti itkilərə yön alır.\nBəlkə, nə qədər ki, SOS halına düşməmişik, tərpəniş edib özümüzə qovuşmaq haqqımızabir də cəhd edək. Axı biz dünyanın müxtəlif ölkələrinə səpələnib yaşayan və ərazisi qonşu dövlətlərin siyasi xəritələrində tikə-parça olan 70 milyona yaxın Azərbaycanlının yeganə hüquqi dövlətinin vətəndaşlarıyıq…\nVə sonda. Ola bilsin ki, biraz qəliz, biraz da dolaşıq yazdım, əgər belədirsə vəziyyətimizin qəlizliyinə, dolaşıqlığına bağışlayın.


AYİB Azərbaycanda ən iri sement zavodunun istehsal gücünün genişləndirilməsinə sərmayə yatıra bilər\nBiznes və iqtisadiyyat xəbərləri 20 Oktyabr 2008 19:02 (UTC+04:00)\nAzərbaycan, Bakı, 20 oktyabr/ Trend , müxbir S.Babayeva/ Avropa Yenidənqurma və İnkişaf Bankı (AYİB) Azərbaycanda ən iri sement istehsalçısı Garadagh Cement - in istehsal gücünün genişləndirilməsi layihəsinin maliyyələşdirilməsində iştirak edə bilər, - şirkətin Baş direktoru Xoriya Adrian bildirib.\n"AYİB- in layihənin maliyyələşdirilməsində iştirakı mümkündür və bununla bağlı danışıqlar aparılır", - Adrian bildirib.\nLayihəyə mövcud sement zavodunun 80 faizinin yenidən qurulması və zavodda yeni soba quraşdırılması daxildir.\nŞirkət rəhbərinin sözlərinə görə, 2011-ci ildə yeni soba quraşdırıldıqdan sonra, müəssisədə sement istehsalının illik 1,7 mln. tonadək artırmaq mümkün olacaq.\nGaradagh Cement-in əsas səhmdarı olan Holcim Group-un Direktorlar Şurası ötən ilin sentyabrında Garadagh Cement zavodunun 300 mln. avro dəyərində yenilənməsi layihəsini təsdiqləyib. Holcim Group layihə üçün sərmayələrin böyük hissəsini öz üzərinə götürəcək.\nİsveçrənin Holcim şirkəti Garadagh Cement-i 1999-cu ildə özəlləşdirib. Garadagh Cement-in səhmlərinin 69,4 faizi Holcim-ə, 10 faizi Avropa Yenidənqurma və İnkişaf Bankına, 10,6 faizi kiçik səhmdarlara, 10 faizi Azərbaycan İnvestisiya Şirkətinə məxsusdur.


Teleqrama qadağa qoyuldu - İstifadəçilər küçələrə çıxdı\nRusiyanın paytaxtı Moskvada minlərlə insanın istifadə etdiyi "Telegram" mesajlaşma tətbiqinə qadağa qoyulmasına etiraz olaraq insanlar küçələrə çıxıb.\nPublika.az xəbər verir ki, Moskovanın Saharova küçəsində keçirilən etiraz yürüşünə təxminən 10 min adam toplaşmışdı. Proqramın fəaliyyətini bərpa etmək üçün Rusiya Federal Təhlükəsizlik Xidməti (FTB) nümayəndələrinə müraciət ediblər.\nEtiraz aksiyaçılarına dəstək verənlər sırasında Rusiyanın müxalifət tərəfdarı nümayəndələrindən biri, "Korrupsiyaya Qarşı Mübarizə Fondu"nun banisi Aleksey Navalnıy da olub. Aksiyada Rusiya Federal İnformasiya Texnologiyaları və Kütləvi İnformasiya Nəzarət Qurumunun əleyhinə şüarlar səsləndirilib.\nXatırladaq ki, Votsap (Whatsapp) messencerindən sonra ən çox istifadə edilən sosial mesajlaşma proqramlarından biri olan "Telegram"-ın qadağan edilməsi kəskin reaksiyalara səbəb olub. Ümumilikdə 200 milyondan çox istifadəçisi olan proqramın nə üçün qadağan edildiyi isə izah edilmir.


QHTXEBER: Binəqədi gənclərinin İDEA Heyvanlara Qayğı Mərkəzinə ekskursiyası təşkil edilib\nqhtxeber.az// Həmidə Əşrəfovanın layihə təşəbbüsü əsasında Binəqədi Rayon İcra Hakimiyyətinin dəstəyi, Binəqədi Bələdiyyəsinin birgə təşkilatçılığı ilə gənclərin İDEA Heyvanlara Qayğı Mərkəzinə ekskursiya təşkil edilib.\nqhtxeber.az-a verilən məlumata görə, ekskursiyada Binəqədi Rayon İcra Hakimiyyətinin İctimai-siyasi və humanitar məsələlər şöbəsinin müdir müavini Rauf Həsənov, Binəqədi Bələdiyyəsinin sədri Sitarə Cabbarlı, Gənclər və İdman İdarəsinin baş məsləhətçisi Rüfət Əhmədov, YAP Binəqədi rayon təşkilatının Gənclər Birliyinin sədri Fəsli Nəbiyev, Xocasən, Biləcəri, M.Ə. Rəsulzadə bələdiyyələrindən əməkdaşlar, layihə rəhbəri Həmidə Əşrəfova, YAP Binəqədi rayon təşkilatının fəal gəncləri və ASAN könüllüləri iştirak ediblər.\nEkskursiyada ilk öncə konfrans zalında mərkəzin direktoru Surxay Şükürov mərkəzin fəaliyyəti, yaranma tarixi, Azərbaycanda sahibsiz heyvanların mövcud vəziyyəti haqqda məlumat verdi. S.Şükürov bildirdi ki, mərkəz 5 hektar ərazini əhatə edir. Martın 1-dən etibarən İDEA Heyvanlara Qayğı Mərkəzi (IACC) rəsmi olaraq fəaliyyətə başlayıb. Mərkəzdə müasir avadanlıqla təchiz olunmuş klinika, it və pişiklər üçün sığınacaq blokları, ayrı karantin blokları, himayə bölməsi, heyvan mehmanxanası və salonu, oyun meydançası, yataqxana, konfrans zalı, kafe və dükan mövcuddur.\nMəlum olduğu kimi, İDEA Heyvanlara Qayğı Mərkəzinin təməli 2014-cü ilin oktyabr ayında Heydər Əliyev Fondunun vitse-prezidenti, İDEA İctimai Birliyinin təsisçisi Leyla Əliyeva tərəfindən qoyulmuşdur. 10 noyabr tarixində isə Leyla Əliyevanın iştirakı ilə kompleksin rəsmi açılışı olmuşdur.\nLayihənin həyata keçirilməsində məqsəd heyvanlara qarşı humanist davranışın və məsuliyyətli sahibliyin təşviq edilməsi, cəmiyyətdə heyvanların rifahı haqqında maarifləndirmənin artırılması və Azərbaycanda insanların sahibiz heyvanlara münasibətinin dəyişdirilməsindən ibarətdir.\nDaha sonra gənclər mərkəzin ərazisi ilə yaxından tanış olmuş və sahibsiz heyvanlara qayğı göstəriblər.\nSonda gənclər İcra Hakimiyyətinin adından İDEA Heyvanlara Qayğı Mərkəzinə öz hədiyyələrini təqdim ediblər. Ekskursiya gənclər tərəfindən böyük maraqla qarşılanıb.


“Manata olan inam itib” – Yenicag.Az\n“Manata olan inam itib”\n“Son zamanlar manatla olan əmanətlər sürətlə dollara çevrildiyindən banklar kreditləri aktivlərində olan əmanətlərə görə dollarla verir. Mərkəzi Bankın cəmi depozit bazasının valyutalar üzrə strukturu ilə əlaqədar olan məlumatına görə, bu ilin aprel ayının 1-ə banklarda olan 18 milyarda 531 milyon manatlıq cəmi depozitlərin 12 milyard 572 milyon manatı və 70 faizini dollarla olan əmanətlər təşkil edir”.\nBu məlumatı iqtisadçı ekspert Qubad İbadoğlu öz facebook səhifəsində paylaşıb.\nEkspert hesab edir ki, bank əmanətlərinin dollarlaşmasının hazırkı səviyyəsi son 10 ilin ən yüksək göstəricidir.\n“Banklardan manatla geri götürülən vəsaitlər sonradan banklara dollarla qayıtdığından onlar manatla kreditləşməni davam etdirə bilmirlər. Verilən məlumata görə, bu problemi həll etmək üçün Mərkəzi Bank kommersiya banklarına manatla vəsait ayıracaq və banklar da bu pulu öz növbəsində yalnız kreditləşməyə sərf edə biləcəklər”-deyə iqtisadçı sözlərinə əlavə edib.\nQubad ibadoğlu hesab edir ki, Mərkəzi Bankın bu siyasəti mövcud problemi yumşaltsa da onun dayanıqlı həllini təmin edə bilməyəcək.\n“Çünki, yaranmış problemin əsl səbəbi manata olan inamın itirilməsindədir, ona görə də belə yanaşma ilə devalvasiya nəticəsində milli valyutanın zədələnmiş reputasiyasını bərpa etmək mümkün olmayacaq. Fikrimcə, mövcud problemin uzunmüddətli dövrdə həlli üçün məzənnənin və əmanət bazarında faiz dərəcəsinin iqtisadi üsullarla tənzimlənməsi siyasəti önə çıxmalıdır”.


“SÖNMƏZ MƏŞƏL” MƏDƏNİ ƏLAQƏLƏR İCTİMAİ BİRLİYİ\nUçot siyasəti və maliyyə hesabatlarına qeydlər\n31 dekabr 2011-ci il tarixinə tamamlanan il üçün\n1. “Sönməz Məşəl” Mədəni Əlaqələr İctimai Birliyi\nBirlik 27 sentyabr 2007-ci ildə dövlət qeydiyyatına alınıb.\n2. Əhəmiyyətli uçot siyasətləri\nMALİYYƏ HESABATLARININ TƏQDİM EDİLMƏSİ:\nUÇOT SİYASƏTİNİN ƏSAS PRİNSİPLƏRİ\nTorpaq, tikili və avadanlıqlara çəkilən kapital xərcləri torpaq, tikili və avadanlıqların dəyərini artırmaq yolu ilə qeydə alınır. Həmin xərclərin kapital xərclərə aid edilməsi iki meyar əsasında müəyyən edilir. Həmin xərclər torpaq, tikili və avadanlıqların faydalı xidmət müddətini uzadır və ya aktivin istifadəsindən gözlənilən iqtisadi səmərəni artırır.\nCari təmirlə əlaqədar xərclər mənfəət və zərər hesabatında dövrün xərcləri kimi tanınılır.\nAmortizasiya dəyəri - torpaq, tikili və avadanlıqların ilkin dəyəri ilə ləğv olunma dəyəri arasındakı fərqlə müəyyən olunur.\nQeyri maddi aktivlərin amortizasiya norması:\nQeyri Maddi Aktivin kateqoriyası\n1. İstifadə müddəti məlum olanlar üçün\nFaydalı xidmət müddətinə mütənasib olaraq\n2. İstifadə müddəti məlum olmayanlar üçün\n10 faiz bərabər hissələrlə\nEhtiyatlar – Ehtiyatların tanınması yalnız cari öhdəliyin yaranması zamanı olunur. Cari öhdəlik hüquqi və ya faktiki öhdəlik ola bilər. Öhdəliklər, dəyəri müəyyən edilmiş keçmiş dövrlərdə yaranan öhdəliklərdir və gələcəkdə onların yerinə yetirilməsi üçün aktivlərin çıxarılması labüddür. Ehtiyat kimi tanınan məbləğ öhdəlikləri yerinə yetirmək üçün riskləri və qeyri müəyyənlikləri nəzərə almaqla xərclərin daha yaxşı qiymətləndirilməsini əks etdirir. Əgər ehtiyatların hesablanmasında gələcəkdə pul axınlarının çıxması nəzərə alınırsa onda ehtiyatın məbləği həmin pul axınlarının diskontlaşmış dəyərini əks etdirməlidir.\nDebitor borclarına görə yaradılan ehtiyatlar –Debitor borclara görə yaradılan ehtiyatlar debitor borcun kontr hesabıdır. Yaradılan Ehtiyatların hesabat dövründə balans dəyərinin dəyişməsini əks etdirən məbləğ həmin dövrün xərci kimi tanınılır. Ümidsiz borcların silinməsi yaradılan müvafiq ehtiyatların hesabına silinir. Əgər silinən borc bərpa edilirsə onda həmin borc müvafiq ehtiyatın bərpa edilməsi yolu ilə aparılır.\nÖhdəlik yaradan hadisə - yerinə yetirməkdən başqa real alternativi olmayan hüquqi və faktiki öhdəlik yaradan hadisədir\nTəqdim olunan əlavə informasiyanın AZN ilə verilməsi məqsədilə, maliyyə hesabatlarındakı bütün bəndlər Mərkəzi Bankın 31 dekabr 2010-cu il balans tarixindəki son həddə AZN-ə çevrilib.\n(a) Qiymətləndirmə metodu\nİşçilərə hesablanmış əmək haqqı, illik məzuniyyət, təqaüd dəyəri və s. gəlir haqları onların aid olduğu hesabat dövrünə aid edilir. İllik məzuniyyət ödənişi cari dövr üçün əməkhaqqı normasına əsasən hesablanır.\nBundan əlavə, birlik Azərbaycan dövlət sosial müdafiə fonduna hər bir işçinin əmək haqqından 25% (22% və 3%) məbləğ ödəyir. Bu məbləğlər yaranma tarixində xərc kimi tanınır.\nAmortizasiya, torpaq, tikili və avadanlığın alındığı və ya təsərrüfat daxili istehsal olunarsa istifadəyə verildiyi gündən etibarən həmin ilin sonuna qalıq dəyərinə müvafiq olaraq azalan qalıq metodu tətbiq olunmaqla hesablanır. Torpaq, tikili və avadanlıqların kateqoriyaları üçün istifadə olunan illik amortizasiya normaları aşağıdakılardır:\n· Binalar, tikililər və qurğular - 7 faizədək\n· Maşınlar, avadanlıq və hesablama texnikası - 25 faizədək\n· Nəqliyyat vasitəsi - 25 faizədək\n· Mebel və qarnitura - 20 faizədək\n· Digər torpaq, tikili və avadanlıqlar - 20 faizədək\nBina və avadanlıqların təmiri və xidmət xərcləri baş verdiyi dövrün xərcləri kimi tanınır. Əsaslı təmir xərcləri isə gələcək dövrün xərcləri kimi tanınaraq hissələrlə və ya təmir fondu ehtiyatı yaradıldığı halda ehtiyat hesabına silinir.\nBirlik 09 iyun 2005-ci il tarixdən etibarən vergi uçotuna alınmışdır və Azərbaycan Respublikası Vergi Məcəlləsinə əsasən vergi ödəyicisidir.\nQısamüddətli (mövcud) ödənilməli olan vergi təyin edilmiş vergi normalarından istifadə etməklə illik ödənilməsi güman edilən və ya balans tarixində təyin edilən və əvvəlki illər nəzərə alınmaqla ödənilməli vergiyə edilən hər hansı bir tənzimləmədir.\n2011-ci il üçün illik maliyyə hesabatına izahat\nHesabat gününə-31 dekabr 2011-ci il tarixinə “Sönməz Məşəl” MƏİB -in əsas vəsaitlər üzrə qalıq balans dəyəri üzrə əks etdirilmişdir. Əvvəlki dövrlərdə qrant hesabına əldə olunmuş ofis texnikasının balans dəyərinin mənbəyi kimi yaradılan digər ehtiyat fondu xalis aktivlərdə göstərilmişdir\nXalis aktivlərdə (kapitalda) dəyişikliklər haqqında hesabat\nXalis aktivlərdə əvvəlki dövrlərdə qrant hesabına əldə olunmuş ofis texnikasının balans dəyərinin mənbəyi kimi yaradılan digər ehtiyat fondu göstərilmişdir. Hesablanmış amortizasiya (25 faiz) həmin ehtiyat fondunun azalmasına aid edilmişdir.\nQEYD: “Söməz Məşəl” Mədəni Əlaqələr İctimai Birliyinin 2011-ci ildə fəaliyyəti olmamışdır.\n“16” Mart 2012-ci il


Zəfər paradı başa çatdı – VİDEO / YENİLƏNDİ – Yenicag.Az\nAna Səhifə Banner Zəfər paradı başa çatdı – VİDEO / YENİLƏNDİ\nBakıda Zəfər paradı - VİDEO / YENİLƏNDİ\nYeni Çağ Media Qrupu – Dekabr 10, 2020 - 15:37\nYenicag.az xəbər verir ki, Azərbaycan Respublikasının Prezidenti İlham Əliyev, birinci xanım Mehriban Əliyeva, Türkiyə Respublikasının Prezidenti Rəcəb Tayyib Ərdoğan və xanımı Əminə Ərdoğan Zəfər paradında iştirak ediblər.\nBakının Azadlıq meydanında Zəfər paradı yekunlaşıb.\nVətən müharibəsində düşməndən götürülən hərbi qənimətlər Zəfər paradında nümayiş etdirilir.\nVətən müharibəsinin qaziləri Azadlıq meydanından keçirlər.\nBu gün Vətən müharibəsində qələbəyə həsr olunmuş hərbi parad keçirilir.\nBakının Azadlıq Meydanında keçirilən keçirilən “Zəfər paradı”nda 3000 nəfərdən artıq şəxsi heyət içtirak edir, 150-dək hərbi texnika, o cümlədən silahlanmaya yeni qəbul edilmiş müasir hərbi texnika, raket və artilleriya qurğuları, hava hücumundan müdafiə sistemləri, eləcə də hərbi gəmi və katerləri nümayiş etdirilir.\nYenicag.az-ın məlumatına görə, Bakının Azadlıq Meydanında keçiriləcək “Zəfər paradı”nda 3000 nəfərdən artıq şəxsi heyətin iştirakı, 150-dək hərbi texnika, o cümlədən silahlanmaya yeni qəbul edilmiş müasir hərbi texnika, raket və artilleriya qurğuları, hava hücumundan müdafiə sistemləri, eləcə də hərbi gəmi və katerlərin nümayiş etdirilməsi nəzərdə tutulur.


Dövlət Telekanalının İdman direktorunu senzuraya görə işdən qovublar\nİspaniyanın Dövlət Telekanalının İdman direktorunu senzuraya görə işdən qovublar. Asoşeyted Press Agentliyinin xəbərinə görə, qovulmaya səbəb mayın 13-də keçirilən İspaniya Kubokunun finalının canlı yayımı səbəb olub.\nValensiyadakı Mestalya stadionundakı canlı yayımlanan final oyunundan qabaq Barselona və Atletik Bilbao klublarının 45 min azarkeşi İspaniya Dövlət himnini fitə basıblar.\nKanal rəhbərliyi isə canlı yayımda Barselona və Atletik Bilbao tərəfdarlarının etirazlarının eşidilməməsi üçün stadiondan gələn səsin əvəzinə Bilbao və Barselondakı müxbirləriylə telefon bağlantısı qurub. Fasilədə telekanal himnin səslənməsi səhnəsini təkrar göstərib, amma bu dəfə də uğultu və fitəbasmaları montaj eləyib çıxarıblar.\nFinaldan bir gün sonra, İspaniya Dövlət Televizyasının rəhbərliyi senzura tətbiq elədiyini əsas gətirərək kanalın İdman direktorunu işdən qovub.\nMayın 13-də keçirilən İspaniya Kubokunun finalında Barselona Atletik Bilbaonu 4-1 hesabıyla məğlub edib, 25-ci dəfə kuboku qazanmışdı.\nKubokun finalında qarşılaşan Barselona Kataloniya muxtar vilayətini , Atletik Bilbao isə Bask regionunu təmsil edir. Basklar və katalonlar tarix boyu İspaniyadan ayrılmaq üçün mübarizə aparıblar. Elə İspaniya Kralı Xuan Karlos stadiona gələndə də fitə basılıb.


17 Oktyabr 2019 18:09 | 3 065\nSağlam mətbuat maksimum qaydada fəaliyyət prinsipini artırıb, təkmilləşdirməlidir\nAzərbaycan Respublikasının Prezidenti cənab İlham Əliyevin keçirdiyi sonuncu müşavirədə irəli sürdyü bir sıra əhəmiyyətli fikirlər və toxunulan mühüm, eləcə də həssas məqamlar söz yox ki, medianın, eləcə də ictimai rəyin diqqəti mərkəzindədir. Dövlətimizin başçısı sosial-iqtisadi məsələlərlə yanaşı, digər aktual nüansları diqqətə çatdırdı və həmin nüanslardan biri də həyata keçirilən islahatlara maneçilik törədən hallarla bağlı oldu. Məhz bu amil sübuta yetirdi ki, uğurlu islahatlar siyasətini qəsdən kölgədə qoymağa cəhd edilən addımlar atılır, bu xüsusda şəxsi divident və maraqlarını güdənlər də olur. Bunun üçün isə, onlar bir sıra “medialardan” istifadə edirlər.\nKorporativ maraqlara görə həyata keçkirilən islahatlara mane olmaq yolverilməzdir!\nƏslində, həmin “medialar”, yaxud belə desək – “mətbuat səhifələri” hansılardır və onların məqsədləri nəyə hesablanıb? O da sirr deyil ki, bu gün Azərbaycan mətbuatında kifayət qədər özünü doğruldan, fəaliyyəti ilə oxucu kütləsinin rəğbətini qazanan, heç bir qaranlıq məqsədlər güdməyən qəzetlər, saytlar fəaliyyət göstərirlər ki, onların iş prosesləri, kredoları həm də dövlətçilik maraqlarından çıxış etmək reallığına söykənir. Bu baxımdan, verilən sualın cavabı birdir: şəxsi mənfəətlərini güdən bəzi insanlar korporativ maraqlarına görə vəzifələrinin öhdəsindən layiqincə gələn, dövlət başçısının tapşırıq və tövsiyələrini vicdanla yerinə yetirən, vəzifələrinin öhdəsindən şərəflə gələn dövlət məmurlarını hədəfə götürmək qədər yanlış yolla addımlayırlar. Bunun üçün isə məhz reketçiliklə məşğul olan qəzet və saytlar maraq alətlərinə çevirirlər.\nO da sirr deyil ki, bu gün Azərbaycan Mətbuat Şurası reket jurnalistikasına qarşı ardıcıl addımlar atır, həqiqi jurnalistikanın inkişafı üçün çoxsaylı layihələr həyata keçirir, gələcəkdə tətbiq ediləcək plan və təşəbbüslərin uğurlu konsepsiyasını qurur. Eyni zamanda, bu da bəllidir ki, artıq adıçəkilən qurum kirli maraqlara xidmət edən “mediaları” aşkar edərək, “qara siyahıya” salır, belə yarıtmaz fəaliyyətlərə qarşı amansız mübarizə aparır.\nMəhz ictimai qınaq deyilən amildən sui-istifadə edənlər öz çirkin məqsədlərini “reket jurnalistikası” vasitəsi ilə ictimailəşdirirlər\nMöhtərəm Prezidentimiz müşavirədə ictimai nəzarət faktoruna da toxunaraq, bu amilin davamlı qaydada tətbiq olunması vacibliyindən də danışıb. Daha dəqiq desək, məhz ictimai qınaq deyilən amildən sui-istifadə edənlər öz çirkin məqsədlərini “reket jurnalistikası” vasitəsi ilə ictimailəşdirir, ölkə rəhbərliyinin təyin etdiyi uğurlu sosial-iqtisadi kursa xidmət göstərən dövlət məmurlarını hədəfə alırlar. Ona görə də, cənab İlham Əliyev müşavirədəki çıxışında həmin məsələləri irəli sürməklə müəyyən dairələrə öz mesajını ünvanladı. Bu səbəbdən, əgər kimlərsə həmin mövzunu qəsdən, bilərəkdən bütövlükdə Azərbaycan mətbuatının adı ilə bağlayırlarsa, onlar ciddi səhvə yol verirlər. Çünki müasir Azərbaycanın sağlam media məkanı heç vaxt imkan verməz ki, həmin məkana hər hansı digər qaranlıq fəaliyyətləri olan dırnaqrarası qəzetlər və saytlar daxil olsunlar.\nHətta belə bir nəticə də hasil etmək olar ki, əgər bu gün xaricdə fəaliyyət göstərən anti-milli ünsürlər Azərbaycanda gedən demokratiya və tərəqqi prosesinə qarşı qarayaxma kampaniyaları aparırlarsa, bu gün şəxsi mənfəətlərinin reallaşdırılması üçün hər vəchlə vicdanlı insanları ləkələməyə çalışanlar da demək olar ki, eyni missiyanı daşıyırlar. Buna isə bir ad vermək olar – dövlət və xalq əleyhinə fəaliyyət!\nTəbii ki, bu gün ölkəmizdə söz və ifadə azadlığı mövcuddur və bu, ana yasamızda da kifayət qədər tövsif olunub. Ancaq bu o demək deyil ki, yalnız KİV-lərdə deyil, eyni zamanda sosial mediada heç bir səbəb olmadan insanlar hədəfə alınsın, zorla “ictimai qınaq” hədəfinə gətirilsin. Ona görə də, bu gün Mətbuat Şurası kimi qurumun hüquqi statusu daha da təkmilləşdirilməli, onun fəaliyyət prinsipi genişləndirilməlidir.\nMedia islahatlara qarşı çıxmaq məqsədi güdən fərdlərin ayaq açaraq yürümələrinə imkan verməməlidir!\nBelə olan halda, ictimai nəzarət daha da gücləndiriləcək və dövlətin istiqamətləndirdiyi uğurlu strategiyasına qarşı qaranlıq məqsədli qüvvələr təsir edə bilməyəcək. Yəni ölkə başçımızın vurğuladığı hallar daha geniş spektrdə aradan qaldırılacaq. Çünki cənab İlham Əliyevin sonuncu müşavirədə səsləndirdiyi fikirləri həqiqətən də vacib və aktual olmaqla yanaşı, həm də mətbuata edilən müraciət kimi də qiymətləndirilə bilər. Bu isə yuxarıda qeyd edilən fikirləri bir daha sübut edir. Belə ki, istənilən media orqanı əgər dövlət maraqları xəttini özünün fəaliyyət istiqaməti seçibsə, həmin orqan heç bir zaman həyata keçirilən uğurlu islahatlara qarşı çıxmaq məqsədini güdən addımların atılmasına imkan verməməlidir. Əks halda, belə media qurumları da xalq və dövlət üçün həyata keçirilən mütərəqqi addımların qarşısını alanlar sırasına daxil olurlar. Bunun üçün isə, cənab Prezident İlham Əliyevin də vurğuladığı kimi, ictimai nəzarət daha da gücləndirilməli və bunun üçün sağlam mətbuat maksimum qaydada fəaliyyət prinsipini artırıb, təkmilləşdirməlidir.


Belə bir doğru fikir də vardır: Xidmət vacibdir. Allahın kitabında bildirildiyi kimi, ər-arvadın ağasıdır. Allah Peyğəmbərinin (s.a.s) sünnəsinə görə arvad ərin himayəsindədir, ondan asılıdır. (Göstərilən kitab, səh. 270). Himayədə olan və qul öz ağasının qulluğunda durmalıdır. Çünki bu, savabdır: Onlardan bə’ziləri bunu da deyirlər: «Yüngül işlərdə xidmət vacibdir». Başqalarısa deyir: «Yaxşı işlərdə xidmət vacibdir». Bu sonuncu fikir daha doğrudur. Arvad ərə yaxşılıqla qulluq etməlidir. Yaxşı münasibət müqabilində. Həm də xidmətin növləri şəraitdən asılıdır. Beləki bədəvi (köçəri – tərc.) qadının göstərdiyi xidməti oturaq qadının xidməti, güclü qadının xidməti isə, zəif qadının xidməti kimi deyildir».\n«Göründüyü kimi Peyğəmbər (s.a.s) Əliyə demir ki, ona (Fatiməyə – tərc) xidmət elə. Əksinə, o sənə (Əliyə – tərc) xidmət etməlidir.\nTarix: 13.04.2013 / 17:07 Müəllif: *_*M_O_N_I_K_A*_* Baxılıb: 248\tBölmə: Maraqlı melumatlar\nQƏDR GECƏSİ 80 Yawindaki Dede EYAGIMDAGOBELEY CIXIB Fransua Peti buga burcu seksi xodduyurmu Nəmləndirin Nereye Fotoşəkil MEŞİN DÖŞƏK Vətən haqqında Nə Yaxşı Ki Gəldin Nedi Qəbir Elefteria Elefteriu Ustaddan Soruwurlar Eleanor Porter-Polyanna Tofiq Mahmud Ziqmund Freydin dahiyanə fikirləri Sevdim Ama Degmezmiw cesaret teleb eden ehvalat Peyqembersavsyatmazdan Evvel psixologiyasını Menimsen Ele Oyretmisen Ozune Meni Qısaca YARATDIQLARI maddi ve menevi servetler Uşaq oyunu 3 film 1991 texnologiyası GÜL DİBÇƏYİ Eldarı Moruqlu blinçik Yaşıl çay qadınların sinəsini böyüdür Sonsuzluq Eldar İsrafilov Yapon və yaponiyalı film 1990 Tebrik tebrik tebrik Edirem Eldar Qasımov Arıqlamaq üçün 35 sadə üsul Urek Agridici Hekaye Artik Seni Sevemem Səhih Qüdsi hədislər Heç Kəsin Haqqı Qalmaz Dirnaqlarimiz uzansin Rəncbər Düşbərə Amma men Gorurdum TOMAT ŞORBASI Oykum KAFTAR goreşən Buyuyor Her Wey Bensiz


Elanın kodu: 574696\nBaxış sayı: 418 Elanın tarixi: 14.02.2020\nİKİ AİLƏNİN YAŞAMASI ÜÇÜN İDEAL HƏYƏT EVİ satılır... T.Ə.C.İ.L.İ. Abşeron rayonu, Masazır qəsəbəsində 2 mərtəbəli həyət evi satılır. 3 sot həyətyanı sahədə inşa edilmiş mənzil 200 kv/metrdən ibarət olmaqla 5 otaqdan ibarətdir. Komunikasiya xətləri – işiq, su, qaz fasiləsiz olaraq verilir. Kombi istilik sistemi ilə təchiz olunmuşdur. Qiyməti: 75 000 AZN. Əmlak sənədi: ÇIXARIŞ (kupça). Bizdə bu və digər növdə həyət evləri, villalar və torpaq sahələri mövcuddur. Günün istənilən vaxtı buyurub müraciət edə bilərsiniz. *GÜNƏŞ* əmlak xidmətinizdədir...


00:38 29 Oktyabr 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Dövlət idarəçiliyinə müasir yanaşmanı önə çəkən islahatlar strategiyası\nDövlət idarəçiliyinə müasir yanaşmanı önə çəkən islahatlar strategiyası\nMakroiqtisadi dayanıqlıq meyarına görə Cənubi Qafqazın lider ölkəsinə çevrilmiş Azərbaycan inkişaf etmiş dövlətlər sırasına daxil olmağı strateji hədəflərdən biri kimi müəyyənləşdirib. Respublikamız dünya liderləri sayılan ölkələrlə sivil rəqabət aparmaq, qlobal iqtisadiyyata inteqrasiyanı daha da sürətləndirmək və inklüziv inkişaf indekslərinə çatmaq üçün yeni idarəçilik texnologiyalarına əsaslanan iqtisadiyyat quruculuğu yolunda inamla irəliləyir.\nİqtisadi tərəqqi amilinin müasir dünyada dövlətlərin gücünü şərtləndirən başlıca amil olduğunu düzgün müəyyənləşdirən Azərbaycan Prezidenti İlham Əliyev ötən 17 ildə rəhbərlik etdiyi komandanın bütün səylərini məhz bu istiqamətdə toparlayıb. Dövlətimizin rəhbəri Ulu Öndər Heydər Əliyevin müəllifi olduğu milli inkişaf doktrinasının ssenarilərinə əsaslanaraq uzunmüddətli tərəqqi konsepsiyası hazırlayıb, respublikamızın siyasi, iqtisadi, sosial, humanitar və elmi-mədəni həyatında tamamilə yeni intibahın başlanmasının əsasını qoyub, müasir idarəetmə institutu formalaşdırıb. Eyni zamanda dərin və hərtərəfli biliyə malik çevik siyasətçi kimi qloballaşma və inteqrasiya proseslərində, habelə beynəlxalq görüşlərdə, yüksəksəviyyəli danışıqlarda milli mənafeləri əzmlə müdafiə edib.\nİqtisadi modernləşmə siyasəti, habelə müasir çağırışlara əsaslanan strateji yol xəritələri qeyri-neft sektoru və sahibkarlığın yüksəlişinə təkan verməklə innovativ bilik iqtisadiyyatının formalaşmasına, insan amilinin önə çəkilməsinə və səmərəli sosial modelin tətbiqinə imkan yaradıb. Müasir intibahın elmi-konseptual əsaslarını təşkil edən və hazırda uğurla icra olunan strateji yol xəritələri iqtisadiyyatın şaxələndirilməsi, rəqabət qabiliyyətliyinin gücləndirilməsi, neftdən asılılığın aradan qaldırılması, keyfiyyətli ixrac məhsullarının artırılması, məşğulluq səviyyəsinin yüksəldilməsi baxımından dayanıqlı inkişafa möhkəm zəmin yaradıb. Yeni iqtisadi şəraitdə sistemli islahatların böyük əzm və qətiyyətlə həyata keçirilməsi Azərbaycanı qarşıya qoyulmuş hədəfə - dünyanın inkişaf etmiş ölkələrindən birinə çevrilmək məqsədinə doğru inamla aparmaqdadır.\nÖtən illərdə cənab İlham Əliyevin təsdiq etdiyi 50-yə yaxın dövlət proqramı ölkə həyatının ən müxtəlif sahələrində islahatların əsasını qoymaqla inkişaf prosesində ahəngdarlığı, yüksək dinamizmi təmin edib, ölkənin mövcud resursları keçid dövrü üçün səciyyəvi problemlərin aradan qaldırılmasına yönəlib. İnkişaf, sosial təminat və infrasruktur yönümlü bu layihələr, ilk növbədə, hər bir vətəndaşın layiqli həyat tərzinin təminatına, insan hüquq və azadlıqlarının qorunmasına, dövlət idarəçiliyinin çevik mexanizmlər əsasında həyata keçirilməsinə - bir sözlə, davamlı və sabit inkişafa xidmət edib.\n"Neft bizim üçün məqsəd deyil, iqtisadiyyatı inkişaf etdirmək üçün vasitədir” bəyanatı ilə çıxış edən dövlət başçısı cənab İlham Əliyevin milli iqtisadiyyatın şaxələndirilməsi, neft amilindən asılılığın azaldılması istiqamətində yürütdüyü uğurlu siyasət pandemiya dövründə real nəticələrini verməyə başlayıb. Müstəqil respublikamız dünya iqtisadiyyatında neftin qiymətlərinin geosiyasi maraqlar əsasında müəyyənləşdiyi hazırkı mərhələdə sosial öhdəliklərini inamla icra edir, eyni zamanda sahibkarlığın inkişafına xidmət edən dəstək paketini inamla reallaşdırır.\nİnkişaf etmiş ölkələrin belə koronavirusdan (COVID-19) ciddi ziyan çəkdiyi bir zamanda Azərbaycanın pandemiyaya qarşı mübarizədə mütərəqqi model ortaya qoyması bir daha təsdiqləyir ki, ölkəyə rəhbərlik edən liderin müdrik və uzaqgörən qərarları bəzən bütöv bir xalqı faciədən hifz edir. Prezident İlham Əliyevin ilk aylardan dünyadakı prosesləri düzgün analiz edərək zamanında qətiyyətli və operativ tədbirlər görməsi onun xalqının sağlamlığını dövlətin iqtisadi-siyasi dividendlərindən daha üstün tutduğunu bir daha təsdiqləyib.\nAzərbaycanda insan və vətəndaş amilinə həssas münasibətin mövcudluğunu pandemiya dövründə həyata keçirilən davamlı sosial layihələr bir daha təsdiqləyib. Sosial təcrid tədbirlərinin iş yeri müvəqqəti fəaliyyətini dayandırmış vətəndaşların rifahına və sahibkarların işgüzar fəallığına təsirləri nəzərə alınaraq mühüm dövlət proqramlarının işlənib hazırlanması və qəbulu diqqətdə saxlanılıb. Prezident İlham Əliyevin 19 mart 2020-ci il tarixli sərəncamı əsasında pandemiyanın iqtisadiyyata, məşğulluq məsələlərinə və sahibkarlıq subyektlərinə mənfi təsirinin azaldılması məqsədilə dəyəri 3,5 milyard manata çatan sosial-iqtisadi dəstək paketinin qəbulu bu baxımdan xüsusi əhəmiyyətli olub.\nAzərbaycan Prezidenti İlham Əliyev özünün praqmatik və rasional addımları ilə respublikada demokratik proseslərə, hüquqi dövlət quruculuğuna, vətəndaş cəmiyyətinin bərqərar olmasına, iqtisadi resursların bu yönümdə səfərbər olunmasına yeni təkan verib. Siyasi fəaliyyətinin əsas istiqamətlərini milli-mənəvi dəyərlərin qorunması, azərbaycançılıq, xalq amilinin hakim mövqeyə malik olması, qüdrətli və müasir Azərbaycanın yaradılması, onun dünya birliyində tutduğu layiqli mövqenin daha da güclənməsi, qarşıya qoyulan məqsədlərə nail olunması, ölkənin dünyanın zəngin məmləkətlərindən birinə çevrilməsi, tolerantlığın, mültikultural dəyərlərin mənimsənilməsi və bu qəbildən olan digər amillər təşkil edən Prezident İlham Əliyev yeni yüzillikdə ölkəmizin intibahının möhkəm əsaslarını yaradıb. Onun qətiyyətli və məqsədyönlü fəaliyyəti nəticəsində Heydər Əliyevin xarici siyasət kursunun həyata keçirilməsində, o cümlədən Ermənistanın təcavüzkar mövqeyinin beynəlxalq aləmdə ifşa olunmasında mühüm uğurlar qazanılıb.\nQeyd etmək lazımdır ki, 2018-ci ilin 11 aprel seçkiləri ölkədə siyasi liberallaşma və modernləşmə proseslərini sürətləndirməklə səmərəli, şəffaf və hesabatlığa əsaslanan dövlət idarəçilik sisteminin formalaşmasına yeni imkanlar açıb, hakimiyyət komandasına yeni ruh və müasirlik çalarları gətirib. Cənab İlham Əliyevin səlahiyyətlərinin icrasına başladığı ilk günlərdən həyata keçirdiyi struktur və kadr islahatları - xüsusilə də müasir qlobal çağırışları obyektiv dəyərləndirməyi bacaran, yüksək intellektual səviyyəli, müasir menecer təfəkkürlü gəncləri yüksək dövlət postlarına təyin etməsi sistem islahatlarının yeni mərhələsinə yaxşı imkanlar açıb. Hökumət komandasındakı son dəyişikliklər dövlət rəhbərinin gənc, perspektivli və vətənpərvər kadrların irəli çəkilməsi yolu ilə idarəetmə sistemində şəffaflığı, səmərəliliyi, hesabatlığı təmin etmək istəyinin bariz təcəssümüdür.\nPrezident İlham Əliyev çıxışlarında hadisələrə, mövcud problem və nöqsanlara münasibət bildirməklə yanaşı, həm də proseslərin gələcək dinamikasını, həlli yollarını göstərir. Həm də o qədər yüksək peşəkarlıqla ki, bunun üçün ən müxtəlif sahələr üzrə yaxşı mütəxəssis olmaq lazımdır. Nitqlərində yer alan ayrı-ayrı məqamlar göstərir ki, cəmiyyət həyatına aid xırda detal belə dövlət başçısının diqqətindən kənarda deyil. Cənab İlham Əliyev təkcə müxtəlif mənbələrdən aldığı məlumatlarla kifayətlənmir, eyni zamanda bu məlumatları fərdi müşahidələri ilə birgə nəzərdən keçirərək ümumi qənaətə gəlir.\nDövlət başçısı cənab İlham Əliyev xalqın arzu və istəyini müxtəlif mənbələr, sosial şəbəkələr, eləcə də Sosial Tədqiqatlar Mərkəzi vasitəsilə dərindən öyrənir, təxirəsalınmaz qərarlar qəbul edir və məmurlar qarşısında ciddi tələblər qoyur. "Mənim işim ondan ibarətdir ki, xalqa xidmət etməliyəm. Onu da edirəm və bundan sonra da edəcəyəm. Bütün işlərimdə mən xalqa arxalanıram. Əgər təşəbbüslərimiz xalq tərəfindən dəstəklənməsəydi, bütün bu işləri görmək mümkün olmazdı” deyən Prezident idarəçilikdə, fəaliyyətdə və düşüncədə yeniləşməni və sivil dəyərlərin tətbiqini zəruri sayır.\nÖlkədə qlobal miqyası ilə sistem xarakteri almış, uzaq hədəflərə hesablanmış islahatların sosial sifariş amilinə söykəndiyi, xalqın arzu və istəklərini tam ifadə etdiyi göz önündədir. İki ildən artıq müddətdə ictimai həyatın bütün sahələrində aparılan kadr dəyişikliklərinin, şəffaflığa, bürokratik amillərin aradan qaldırılmasına xidmət edən struktur islahatlarının, tətbiq olunan innovativ idarəetmə modellərinin başlıca mahiyyəti insanları önə, diqqət mərkəzinə çəkməkdir: idarəetmənin şəffaflaşdırılması, bir çoxlarına həlli müşkül görünən neqativ amillərin aradan qaldırılması üçün ciddi siyasi iradənin ortaya qoyulması, icra hakimiyyəti orqanlarında əsaslı kadr dəyişikliklərinin aparılması, yeniliklərlə ayaqlaşa bilməyən kadrların vəzifələrindən uzaqlaşdırılması sistemli islahatların mühüm tərkib hissəsidir.\nÖlkə Konstitusiyasında əksini tapmış hər üç hakimiyyət qolunda - icraedici, qanunverici və məhkəmə hakimiyyətində islahatların paralel şəkildə aparılması onun sistem xarakter daşımasını bir daha təsdiqləyir. İnkişaf etmiş ölkələrin təcrübəsi də göstərir ki, demokratikləşmə prosesində hər üç hakimiyyət qolunun şəffaf, çevik işləməsi, müasir çağırışlara hazır olması başlıca şərtlərdəndir. Azərbaycanda da hər üç hakimiyyət qolunda reallaşdırılan islahatlar fundamental xarakter daşıyaraq insanların arzu və istəklərini tam ifadə edir.\n2016-cı il sentyabrın 26-da keçirilmiş ümumxalq referendumu əsasında Azərbaycan Respublikasında vitse-prezidentlik institutunun yaradılması hakimiyyətin icraedici qolunun müasirləşdirilməsi istiqamətində mühüm addım kimi tarixiləşib. 2017-ci il fevralın 21-də Azərbaycan Respublikasının Birinci vitse-prezidenti vəzifəsinə Heydər Əliyev Fondunun prezidenti, UNESKO və ICESCO-nun xoşməramlı səfiri Mehriban xanım Əliyevanın təyin edilməsi idarəçiliyin müasirləşdirilməsi, hakimiyyətə ictimai inamın daha da gücləndirilməsi baxımından əhəmiyyətli addım olub. Birinci vitse-prezident vəzifəsinə çoxşaxəli fəaliyyəti ilə milyonların rəğbətini qazanmış layiqli bir şəxsiyyətin təyin olunması Azərbaycanın müasir dövlət idarəetmə sistemində keyfiyyətcə yeni mərhələnin başlanğıcını qoyub.\nÖlkə vətəndaşları haqlı olaraq bu təyinatı ölkənin hazırkı və gələcək inkişaf perspektivləri baxımından yüksək dəyərləndirir. Həm də bu səbəbdən ki, Mehriban xanım Əliyeva Heydər Əliyev Fondunun prezidenti kimi fəaliyyətində insan amilini daim uca tutub, cəmiyyətdə insanpərvərlik, humanizm kimi dəyərlərin möhkəmlənməsinə, eləcə də Heydər Əliyev irsinin təbliğinə çalışıb. Onun əzmkarlığı, təşəbbüskarlığı, həyata keçirilən proqram və layihələrə yaradıcı münasibəti, ölkə Prezidentinə yaxından dəstəyi islahatların son illərdə kifayət qədər geniş spektri əhatə etməsini və uğurlu olmasını şərtləndirən vacib amillərdəndir. Müasir idarəetmə səriştəsi, yeniliklərə meyilliliyi, ölkə qarşısındakı strateji hədəfləri aydın təsəvvür etməsi ümumən hökumətin fəaliyyətinin səmərəliliyini yüksəldib. Azərbaycanın Birinci vitse-prezidentinin fəaliyyətində cəmiyyətin sosial sahələrinə həssas münasibət yenə ön plandadır və bu, 2004-cü ildən həyata keçirilən layihələrin uğurlu davamıdır.\nPrezident İlham Əliyev əldə olunan iqtisadi nailiyyətlərin tempini, insanların yeniləşən həyat tərzi və təfəkkürünü nəzərə alaraq müasir tələblərlə uzlaşmayan idarəetmə tərzini dəyişməyə, ziyanlı vərdişlərin, bürokratik amillərin tamamilə aradan qaldırılmasına çalışır. İndiki mərhələdə dövlət başçısının başlıca tələbi yeniliklərlə ayaqlaşmaq, aparılan islahatların mahiyyətini düzgün dərk edərək ona dəstək vermək, bürokratik və neqativ amillərdən tamamilə uzaq olmaq, xalq üçün işləmək, hər bir vətəndaşın mənayeyini uca tutmaqdır.\nKeyfiyyətcə yeni siyasi şəraitin tələblərinə cavab verən, islahatlara meyilli, kreativ kadrların yüksək vəzifələrə irəli çəkilməsi, mütərəqqi islahatları konyunktur iddia və maraqları baxımından həzm edə bilməyən, bu prosesdə əngələ çevrilən, bürokratik təfəkkür tərzindən uzaqlaşa bilməyən məmurların öz postları ilə vidalaşmaları deyilənləri bir daha sübut edir. Son 2 ildə aparılan ciddi kadr dəyişiklikləri, eləcə də korrupsiyaya qurşanmış şəxslərin cinayət məsuliyyətinə cəlb edilməsi ölkədə idarəetmə fəlsəfəsinin tamamilə dəyişməsi ilə bağlı cəmiyyətə verilən böyük mesajdır.\nÜmummilli Liderin siyasətini əzmlə davam etdirən Prezident İlham Əliyevin son 17 illik fəaliyyətinin ən böyük uğurlarından biri də ölkədə milli hədəflərin formalaşmasıdır. Ölkədə həyata keçirilən siyasətin başlıca məqsədi modernləşmə mərhələsini də sürətlə başa vuraraq Azərbaycanı inkişaf etmiş ölkələr səviyyəsinə yüksəltmək, demokratik idealların cəmiyyətdə tam möhkəmlənməsinə nail olmaq, yeni düşüncəli vətəndaş yetişdirməkdir. Yeni dövrün milli ideallarına çevrilən bu məqsədlərin reallığa adekvatlığı isə qətiyyən şübhə doğurmur.\nPrezident İlham Əliyev: Bu gün baş verənlər Paşinyanın düşünülməmiş və təhlükəli fəaliyyətinin nəticələridir00:40 20.09.2020\nPrezident İlham Əliyev: Döyüş meydanında Ermənistanı məğlub etməyimiz onlar üçün ciddi siqnal olmalıdır00:40 20.09.2020\nPrezident: Baza prinsiplərində beş rayonun qaytarılmasını nəzərdə tutanbirinci mərhələ aktuallığını itirib00:40 20.09.2020\nAzərbaycan Prezidenti: Atəşkəs üç dəfə pozulub və hər üçü erməni tərəfin təqsiri üzündən baş verib00:40 20.09.2020\nNazir Ceyhun Bayramov və İsveçrənin Federal Xarici İşlər Departamentinin rəhbəri arasında telefon danışığı baş tutub00:40 20.09.2020\nPrezident İlham Əliyev: Hərbi qarşıdurmanın nə qədər uzun müddət davam edəcəyi erməni tərəfindən asılıdır00:40 20.09.2020


Tale Heydərov: "Ötən mövsüm "Qəbələ"dən daha yaxşı nəticə gözləyirdim" – MÜSAHİBƏ\n1 İyul 2016 00:58\n"Qəbələ" futbol klubunun prezidenti Tale Heydərov Gürcüstan "Samtredia"sı ilə Avropa Liqasının I təsnifat mərhələsinin ilk oyunundan sonra jurnalistlərin suallarını cavablandırıb.\nTeleqraf.com "Report"a istinadən həmin müsahibəni təqdim edir...\n- Hesab aydındır. Bəs komandanın oyunu sizi nə dərəcədə qane etdi?\n- Yeni transferlərin çıxışlarını necə dəyərləndirərdiniz?\n- Düşünmürsünüzmü ki, bu, ən rahat başlanğıc oldu?\n- İlkin təəssüratlarınız necədir: Bu, yoxsa ötənilki komanda daha güclü təsir bağışlayır?\n- Bu mövsüm "Qəbələ"nin hədəfi nə olacaq?\n- Teo Uiksin çıxışını necə dəyərləndirərdiniz?\n- Ötən mövsümün sonunda "Qəbələ" zəif çıxış etdikdə, elə təəssürat yarandı ki, komandadan incik düşmüsünüz. Komandanız yenə uğur qazanmaqla həmin inamı qaytara bilər?\n- Büdcənin artırılması gözlənilir?\n- Bu, mövcud maliyyə problemlərindən irəli gəlir?\n- Bəs maliyyələşmənin azalması komandanın nəticə göstərməsində rol oynaya bilər?\n- Bu gün "Qəbələ" Futbol Akademiyasının da oyunçuları sonradan meydana daxil oldular. Bu, onu göstərirmi ki, "Qəbələ" zaman-zaman öz akademiyasının yetirmələrinə güvənəcək?


GRU “trol fabriki”ni necə yaradıb\n2021, 17 Sentyabr, Cümə, Bakı vaxtı 09:03\nTrollar. Foto illüstrasiya\nRusiyanın Baş Kəşfiyyat İdarəsi – GRU, Ukraynanın keçmiş prezidenti Viktor Yanukovych-in ölkədən qaçışından sonra sosial mediada və aparıcı ingilisdilli medianın şərhlər bölümündə təbliğat kampaniyası başladıb. Bunu “Washington Post” qəzeti xüsusi xidmətin gizli hesabatına istinadla yazıb.\n“Nastoyashee Vremya” qəzetə istinadla qeyd edir ki, hesabat xüsusi xidmət əməkdaşlarının Ukraynadakı Avromaydan hərəkatının 21-22 fevral tarixlərində qələbə çalmasından Krımın anneksiyasına qədər qısa müddət ərzində gördüyü işləri əhatələyir. Əməliyyatın məqsədi həm qərar qəbul edən insanlara, həm də geniş ictimaiyyətə təsir göstərərək Krım parlamentinin binasının tutulmasına zəmin hazırlamaq idi.\n*** Buna da bax: Kremlin “yeddibaşlı kibertəbliğat əjdahası”\nGRU əməkdaşları sosial şəbəkələrdə saxta hesablar açıblar. Özlərini sıravi adamlar kimi təqdim edən personajlar əvvəlcə Maydan etirazlarını dəstəkləyiblər, sonradan guya ondan məyus olublar.\nHesabata görə, GRU sosial şəbəkədəki 30-dək Ukrayna qrupunu, həmçinin 25 “aparıcı ingilisdilli” medianı hədəfləyib.\nQəzet saxta personajlardan biri olan “İvan Galitsın”dən söz açır. O, Britaniya qəzetində dərc olunmuş məqaləyə şərh yazıb. “Galitsın” oxuculara izah edir ki, “Ukraynada çevriliş olub”.\n“Kiyevdə yaşayıram. Maydanda olmuşam, amma dinc aksiya iki ay öncə bitib, onu silahlı millətçilər sıxışdırıb. Bu, dəhşətdir. İkinci dünya müharibəsindən 70 il sonra faşistlər yenə qayıdıblar. Ukraynaвфт хекц belə bir gələcək istəmirəm”, – “Galitsın” yazıb.\nGRU trolları ukraynalılara müraciətdə spesifik leksikondan yararlanaraq vətəndaşları bir-birinə qarşı qaldırıblar. Onlar etirazçıları “qərbçilər”, “nasistlər”, “faşistlər” adlandırıblar.\nSONUCDA DƏSTƏK QAZANILIB\nHesabatda o da deyilir ki, saxta hesablardan Ukraynanın şərqində yaşayan rusdilli əhaliyə təhdidlər də səsləndirilib. Təhdidlər Yanukovych-i dəstəkləyən siyasətçiləri də hədəfə alıb.\n*** Buna da bax: Facebook Rusiyanın müdaxiləsinə sübut tapmadı, tənqid olundu\nKrımda parlament binası tutulandan sonra GRU Facebook və VKontakte-də dörd qrup yaradaraq yarımadanın Rusiya tərəfindən ilhaqını dəstəkləyib.\n“Facebook hesablarımız vasitəsiylə biz şərhlər yayaraq Krım əhalisini nasist təşkilatlardan gözlənən hədələrdən xəbərdar edirdik”, – qəzet GRU-nun hesabatına istinadla yazıb.\nMəqalədə hesabata istinadla qeyd olunur ki, “sosial şəbəkə istifadəçilərinin əksəriyyəti dərc olunan arqumentlərə razılaşaraq müəlliflərin mövqeyini dəstəkləyib”\nRusiya 2014-cü ilin martında Krımı ilhaq edib. Beynəlxalq qurumlar bu anneksiyanı qanunsuz sayaraq Rusiyanı ittiham ediblər. Qərb ölkələri Moskvaya iqtisadi sanksiyalar qoyublar. Kreml yarımadanın ilhaqını inkar edir, bunu “tarixi ədalətin bərpası” adlandırır.


Milli Məclisin sədr müavini: "Seçki Məcəlləsində heç bir dəyişikliyə ehtiyac yoxdur" | Report.az\nMilli Məclisin sədr müavini: "Seçki Məcəlləsində heç bir dəyişikliyə ehtiyac yoxdur"\nMilli Məclisin sədr müavini: "Seçki Məcəlləsində heç bir dəyişikliyə ehtiyac yoxdur" "Hazırkı format ictimai-siyasi reallığa uyğundur"\n2 Fevral , 2015 14:14\nBakı. 2 fevral. REPORT.AZ/ “Azərbaycan Seçki Məcəlləsində heç bir dəyişikliyə ehtiyac yoxdur. Ötən müddət ərzində keçirilən seçkilər də bunu bir daha sübut edib. Sadəcə, texniki dəyişiklər etmək mümkün ola bilər, lakin bütövlükdə dəyişikliyə ehtiyac yoxdur”. “Report” xəbər verir ki, bu fikirləri parlamentin vitse-spikeri Bahar Muradova MM-in bu gün keçirilən plenar iclasında çıxışı zamanı deyib.\nGirov qoymaqla namizədliyin qeydə alınması məsələsinə toxunan vitse-spiker qeyd edib ki, ümumiyyətlə belə müddəanın olması mümkün deyil: “Çünki vaxtilə bu müddəa qüvvədə olanda müəyyən problemlər üzə çıxırdı. Heç bir sosial bazası olmayan namizəd müəyyən məbləğdə pul ödəyib mübarizəyə qoşulurdu. Bəzi hallarda da deputat seçilirdi. Seçildiyi müddətdə də eyni fəaliyyəti davam etdirirdi”.\nSeçki komissiyalarının yenidən formalaşması məsələsindən də danışan B.Muradova deyib ki, hazırkı format ictimai-siyasi reallığa uyğundur.\nO, həmçinin ATƏT-in Minsk qrupunun tərkibinin dəyişməsi təklifinə də münasibət bildirib: “Bu, yeni məsələ deyil. Sarqsyanın cani adlandırılmasına gəlincə, bu, bütün diplomatiyalarda istifadə olunan metoddur və bundan fəal istifadə etmək lazımdır. Əminəm ki, bir gün mütləq Sarqsyan kimilər ədalət məhkəməsi qarşısında cavab verəcək və öz cəzalarını alacaqlar”.\nİngilis versiyası Deputy Chairman of Milli Mejlis: "No need for any changes in Election Code"


ƏSKİNAS MƏSƏLƏSİ 1905.az\nMən bilirdim ki, bu işlərin axırı yaxşı olmayacaq.\n“Bu işlər” deyəndə illərdən bəri 100 manatlıq əskinasları yığmağımı nəzərdə tuturam. Bu qırmızımtıl kağız parçalarına olan böyük marağım böyük problemlərin ortaya çıxmasına səbəb olub. Və mən söz verirəm ki, daha belə etməyəcəyəm. Çünki, səhvimi başa düşmüşəm.\nNecə oldu ki, səhvimi başa düşdüm?\nMən səhvimi bugünlərdə yayılmış bir xəbəri oxuduqdan sonra başa düşdüm. Güman edirəmki, “APA-Economics”in yaydığı xəbəri siz də oxumusunuz. Və məlumatınız var ki, “Azərbaycanda banklardan nağd pulun 100 manatlıq əskinaslarla götürülməsi üçün komissiya haqqı müəyyən edilib”. Bu nə deməkdir? Bu o deməkdir ki, “fevralın 1-dən etibarən Mərkəzi Bank tərəfindən 100 manatlıq əskinasların nağd məxarici üzrə 0,3% tarif müəyyən olunub”. Bə bu niyə belə olub? Ona görə ki, “son 7 il ərzində 100 manatlıq əskinasların tədavüldə xüsusi çəkisi 75%-ə çatıb, bu isə beynəlxalq təcrübədə qəbul edilmiş normadan yüksəkdir”. Təsəvvür edirsinizmi?\nOnu qeyd etməyi unutdum ki, “100 manatlıq əskinasa tariflərin tətbiqi banklar tərəfindən tranzaksiyalarda digər əskinasların payını artıracaq” və “bu da əhalinin nağd pulun strukturuna olan tələbinin ödənilməsi zamanı adekvatlığı təmin edə bilər.”\nKim düşünərdi ki, mənim dünyanın ən etibarlı valyutalarından biri olan Azərbaycan manatına marağım belə fəsadlara, yəni bunca mühüm məsələdə adekvatlığın itməsinə gətirib çıxara bilər?\nEl diliylə desək, “milyon faiz” bu işdə kiçik, orta və böyük ölçülü dəfinələr formalaşdıran təqaüdçülərin, əla məvacib alan alimlərin,həkimlərin və müəllimlərin, eləcə də digər yüksək təminatlı insanların rolu olub.\nBu aksiomdur. Teorem-zad deyil ki, isbata ehtiyacı olsun.\nDaha bir xəbər də oxumuşam. Bu da şad xəbərdir.Və yenə də əskinaslarla bağlıdır. Eşidin və agaholun. Tezliklə təzə pullar çıxmalıdır, daha böyük nominallı. 200 və 500 manatlıq.\nHamımızı düşündürən əskinas məsələsi tam həllini bu pullar çıxandan sonra tapa bilər. Elə tapacaq da.\nHə, bir də, manatın avrodan nəyi əskikdir? 200 və 500 avroluq pullar ola bilər, 200 və 500 manatlıqlar yox?!\nFuad Babayevin “Banqladeşin Yaşıdı ” kitabından ( Bakı – 2016; səh. 56-57)


“Dəmir yumruqla yazılan Zəfər Səlnaməsi” - Əhliman Əmiraslanov\n269 | 2021-09-24 11:07:27\nÜmummilli Lider Heydər Əliyevin müstəsna xidmətləri sayəsində formalaşan və inkişaf yoluna qədəm qoyan Azərbaycan Silahlı Qüvvələri bu gün Müzəffər Ali Baş Komandan İlham Əliyevin rəhbərliyi altında öz şərəfli missiyasını uğurla davam etdirir. Məhz bu uğurlu siyasət nəticəsində Azərbaycan Ordusu dünyanın ən güclü orduları sırasındadır. Ordumuzun müasir texnika ilə təchizatı, müntəzəm olaraq keçirilmiş təlimlər, ordumuzun döyüş potensialının gücləndirilməsi, hərbi sənayenin yaradılması və idxaldan müəyyən dərəcədə asılılığın azaldılması – bütün bunlar məqsədyönlü şəkildə aparılan siyasətin tərkib hissəsidir. Azərbaycan Ordusu döyüş hazırlığına görə MDB məkanında ön sıralarda gedir. Ötən 17 ildə ölkəmizin müdafiə sisteminin möhkəmləndirilməsi, Silahlı Qüvvələrdə aparılan islahatlar və bunun nəticəsi olaraq baş verən keyfiyyət dəyişikliklər Müzəffər Ali Baş Komandan İlham Əliyevin ordu quruculuğundakı davamlı işinin nəticəsidir. Bəzi aparıcı Qərb mətbu orqanlarında, habelə ABŞ-ın Milli Müharibə Kollecinin (National War College) və Seton Hall Universitetinin Diplomatiya və Beynəlxalq Münasibətlər Məktəbinin analitik nəşrlərində Azərbaycan Ordusunun hərbi taktikası öyrənilərkən belə qənaətə gəlinib ki, bizim qarşımızda hətta dünyanın aparıcı ölkəsi olsaydı belə onun da heç bir şansı olmayacaqdı. Azərbaycan Ordusu istənilən vəzifəni icra etməyə qadirdir. II Qarabağ müharibəsi zamanı istifadə olunan döyüş taktikası dünya hərb tarixində yenilik hesab olunur və müvafiq ali hərbi məktəblərin dərsliklərinə salınaraq öyrənilir. ABŞ Hərbi Akademiyası və Pentaqonun rəsmiləri Azərbaycan Ordusunun hərbi əməliyyatlarının öyrənilməsi zərurətini qeyd edirlər.\n“Mən hər zaman qazilərin yanında olacağam” deyən Prezident İlham Əliyev əslində cəmiyyətimizdə bütün müharibə iştirakçılarına olan münasibətini bildirmiş olmuşdur. Yaralanmış müharibə iştirakçılarının reabilitasiyası və onların sosial məsələlərinin həlli istiqamətində görülmüş işlər sübut edir ki, dövlət hər zaman öz əsgərinin yanındadır. Azərbaycan xalqı mübariz oğul və qızlarının şücaətini yüksək qiymətləndirir, bütün şəhidlərimizin ruhuna ehtiram göstərir, xatirəsini uca tutur. Vətən müharibəsində qəhrəmancasına döyüşmüş, Azərbaycan Bayrağını işğaldan azad edilən torpaqlarımıza sancmış, ölkəmizin ərazi bütövlüyü uğrunda canlarını fəda etmiş əsgər və zabitlərimizə həsr olunmuş silsilə tədbirlər həyata keçirilir. Azərbaycan Respublikası Prezidentinin tapşırığına uyğun olaraq Mərkəzi Bank və Azərbaycan Banklar Assosiasiyası tərəfindən Müdafiə Nazirliyinin rəsmi siyahısında olan şəhidlərin banklar qarşısında kredit öhdəlikləri silinmişdir. Şəhid və qazi ailələrinə dəstək göstərilməsində Azərbaycanda milli həmrəylik yaşanır və bu məqsədlə bütün aidiyyəti dövlət qurumlarının potensialı səfərbər olmuşdur. Azərbaycan Respublikası ərazilərinin işğaldan azad olunması zamanı hərbi əməliyyatlarda iştirak edərək şücaət nümayiş etdirmiş, vəzifə borcunu ləyaqətlə və vicdanla, döyüş tapşırıqlarını uğurla yerinə yetirmiş Silahlı Qüvvələrin hərbi qulluqçuları Prezident, Müzəffər Ali Baş Komandan İlham Əliyevin sərəncamları ilə müxtəlif orden və medallarla təltif olunmuşlar – “Vətən Müharibəsi Qəhrəmanı” adı, “Zəfər”, “Qarabağ”, “Vətənə xidmətə görə” 1, 2 və 3-cü dərəcəli, “Rəşadət”, “Azərbaycan Bayrağı” ordenləri, habelə “Vətən uğrunda”, “İgidliyə görə”, “Döyüşdə fərqlənməyə görə”, “Cəsur döyüşçü”, “Cəbrayılın azad olunmasına görə”, “Füzulinin azad olunmasına görə”, “Xocavəndin azad olunmasına görə”, “Zəngilanın azad olunmasına görə”, “Suqovuşanın azad olunmasına görə”, “Qubadlının azad olunmasına görə”, “Şuşanın azad olunmasına görə”, “Kəlbəcərin azad olunmasına görə”, “Ağdamın azad olunmasına görə”, “Laçının azad olunmasına görə”, “Hərbi xidmətlərə görə” kimi medallar Vətən müharibəsi iştirakçılarına və ya ölümündən sonra onların yaxınlarına təqdim olunmuşdur. Müharibə dövründə əlini, qolunu itirmiş qazilərimiz üçün ən müasir protezlər sifariş edilmişdir. Ehtiyacı olan bütün qazilərə, şəhid ailələrinə dövlət tərəfindən lazımi köməklik göstərilməkdədir. İndiyədək 9200-ə yaxın şəhid ailəsi, müharibə əlili dövlət tərəfindən mənzillərlə təmin edilmişdir. Həm Birinci, həm də İkinci Qarabağ müharibəsi şəhidlərinin ailələrinə Bakıda, Sumqayıtda, Abşeron rayonunda bu ilin sonuna qədər mənzillər veriləcəkdir. Əlavə olaraq, müharibə əlillərinə 7200-ə yaxın minik avtomaşını verilmişdir. Azərbaycan Respublikası Prezidenti tərəfindən əsas məqsədi şəhid ailələrinin və hərbi əməliyyatlar nəticəsində əlilliyi müəyyən olunmuş şəxslərin sosial müdafiəsi sahəsində dövlət tərəfindən həyata keçirilən tədbirlərə əlavə dəstək verilməsi istiqamətində vətəndaş cəmiyyəti təşəbbüslərinin reallaşdırılması üçün müvafiq platformanın yaradılması, bu sahədə şəffaflığın, hesabatlılığın və ictimai nəzarətin təmin edilməsi olan “YAŞAT” Fondu yaradılmışdır. İndiyədək Fondda 62 milyon manatdan çox vəsait toplanmışdır. Azərbaycan xalqı şəhidlərimizin intiqamını düşməndən döyüş meydanında aldı və onların qanı yerdə qalmadı. Azərbaycan Dəmir yumruqla yazılan Zəfər Səlnaməsi ilə dünya miqyasında nümunə sayıla bilər. Sentyabrın 23-də BMT Baş Assambleyasının 76-cı sessiyasının dövlət və hökumət başçıları səviyyəsində keçirilən illik ümumi müzakirələri zamanı çıxış edən Azərbaycan Respublikasının Prezidenti cənab İlham Əliyevin sözləri ilə fikrimi yekunlaşdırmaq istəyirəm. Cənab Prezident İlham Əliyev yüksək tribunadan bir daha bəyan etdi ki: “Azərbaycan 30 illik münaqişəni hərbi-siyasi yollarla həll etdi, ərazi bütövlüyünü və tarixi ədaləti bərpa etdi. Dağlıq Qarabağ münaqişəsi keçmişdə qaldı. Azərbaycanda artıq Dağlıq Qarabağ adında inzibati ərazi vahidi yoxdur. Prezidentin 2021-ci il 7 iyul tarixli Fərmanı ilə biz Qarabağ və Şərqi Zəngəzur iqtisadi zonalarını yaratmışıq. Fürsətdən istifadə edərək, mən BMT-yə üzv dövlətləri və BMT Katibliyini ərazilərimizə istinad edərkən hüquqi cəhətdən mövcud olmayan, siyasi baxımdan qərəzli və manipulyasiya xarakterli adların istifadəsinə yol verməməyə çağırıram. Sülh və əməkdaşlığa xidmət edən sahələrdən biri nəqliyyat layihələri ola bilər. Bu kontekstdə Azərbaycanın əsas hissəsini Naxçıvan Muxtar Respublikası və Türkiyə ilə birləşdirəcək Zəngəzur dəhlizi regionumuz üçün yeni imkanlar yaradacaqdır. Azərbaycan Cənubi Qafqaz regionunda yeni reallıqlar yaradıb və hər kəs bunu nəzərə almalıdır. Ermənistan regional əməkdaşlıq və qonşularına qarşı qanunsuz və əsassız ərazi iddiaları arasında seçim etməlidir. Beynəlxalq ictimaiyyət bu mənada müsbət rol oynamalı və sülhün alternativinin olmamasını dərk etmək üçün Ermənistana çağırış etməlidir. Ermənistanda revanşizmin və onun silahlandırılmasının birbaşa və ya dolayı şəkildə dəstəklənməsi cəhdlərinə son qoyulmalıdır. Ümid edirik ki, çoxdan gözlənilən sülh, təhlükəsizlik və sabitlik, nəhayət, Cənubi Qafqazda bərqərar olunacaq. Azərbaycan regional sülhə və inkişafa töhfə verən, onun gücləndirilməsinə xidmət edən ardıcıl səylərini davam edəcəkdir”.


L'Ecole Slayd Şousundan Jansen Chan ilə Şirin üçün Otaq Saxla - Kokteyl Tarifləri, Ruhlar və Yerli Barlar\nL'Ecole Slayd Şousundan Jansen Chan ilə Şirin üçün Otaq Saxla\nBeynəlxalq Kulinariya Mərkəzinin pasta işinin başındakı şəkillərimizə baxın\nChef Chan həmişə indiki kimi mütəxəssis olmayıb. "Uşaqlıqda Jell-O sənətini kifayət qədər tez mənimsəmişəm" deyə zarafat edir. "Fərqli ləzzətlər, meyvələr və kremlərdən ibarət bir neçə təbəqə düzəltməklə zövq aldım. Çırpılmış krem çəkməyi öyrəndikdən sonra Jell-O örtükləri başladı ..."\nChef Chan həmişə indiki kimi mütəxəssis olmayıb. Çırpılmış krem çəkməyi öyrəndikdən sonra Jell-O üzlənməsi başladı ... "\nAşbaz Chan ilə söhbət etmək üçün dayandığımız zaman, o, tələbələrinə dərs vermək üçün bir desert hazırlayırdı. "Yeni dərs planları bir neçə mərhələdən keçir: tədqiqat, inkişaf, sınaq və redaktorluq" deyə izah etdi. "Mövzu seçildikdən sonra tədqiqat ümumi bilik dairəsini əhatə etməyə başlayır. Sonra mövzu parçalanır və reseptlər də daxil olmaqla real bir dərs planı təşkil edilir."\n"Test, mətbəx siniflərində necə işlədiyini görmək üçün reseptlərdən başlayır" deyir. "Fotoşəkillər hazır məhsulları və hər hansı bir çətin addımı göstərmək üçün alınır. Nəhayət, yazı cilalanmış mətn və təmiz təqdimat üçün redaksiya heyətimiz tərəfindən aparılır. Bura sinifdə lazım ola biləcək hər hansı bir slayd və ya şəkil də daxildir."\nICC mətbəxini ziyarət edərkən Chef Chan yeni bir desertlə sınaqdan keçirdi. Burada o, fıstıq yağı ilə buzlanma çəkir.\nƏn çox sevdiyim desertləri müzakirə edərkən, aşpaz Chan deyir: "Klassik evdə hazırlanan desertləri - krema, puding, tortlar və s. Hazırlamağı çox sevirəm. Bunlar özüm də daxil olmaqla hər kəsi xoşbəxt edən stendlərdir. Amma öyrətmək üçün düşünürəm ki, daha mürəkkəb desertlər daha yaxşı öyrədir" alətlər. Müxtəlif dokuları, temperaturları və ləzzətləri birləşdirən kompozisiyalı desertləri öyrətməyi sevirəm. Bu, insanların çoxunun qiymətləndirmədiyi forma və funksiyaların incə bir tarazlığıdır. "\n"Dəbli maddələr gəlib -getsə də, ehtiras meyvəsi, əhəng və ya limon suyu kimi yüksək asidik tatlarla işləməyi çox sevirəm, çünki hər ikisi də asanlıqla fərqlənir və palitraya parlaqlıq gətirir" deyir Chan. "Həm də bir çox başqa ləzzətlə çox yönlü olurlar."\nÇanın üzərində işlədiyi şef -aşpaz, öyrətmək üçün texnika taparkən sadəcə bir sınaq idi. Fıstıq yağı, şokolad, banan və karamelin bu birləşməsi ləzzət və toxumaların mükəmməl birləşməsidir.\nQara Meşə Yule kötük tortu\n1/2 fincan Hollandiya kakao tozu\n1 3/4 fincan çox məqsədli un, üstəlik lazım olduğu qədər\n12 xörək qaşığı duzsuz yağ (1 1/2 çubuq), otaq temperaturunda, üstəgəl lazım olduğu qədər\nAlbalı və şərbət üçün:\n1 (15 unsiya) ağır şərbət içərisində qaranlıq şirin albalı\n2 xörək qaşığı kirsch və ya albalı ətirli likör\nÇırpılmış krem dolması üçün:\n2 resept Acı Şirin Şokoladlı Donma\n10 (2-3 düym) təzə rozmarin budağı\n10 təzə zoğal\nVideoya baxın: Nizami Gəncəvi-Yaradanın adı ilə\nL'Ecole Slayd Şousundan Jansen Chan ilə Şirin üçün Otaq Saxla...


İyirmi üç milyon manat hara qeyb oldu – Alayarımçıq statistika » Gundelikxeber.az\n“Son siyahıyaalma zamanı bir çox evlərə baş çəkilmədiyi və araşdırma aparılmadığı ortaya çıxdı. Prezidentin sözlərinə görə, işsizlərin sayı ilə bağlı dəqiq məlumat yoxdur. Bu, 190 manatlıq birdəfəlik ödəmələr zamanı da özünü göstərib. Bu, çox ciddi bir problemdir və araşdırılmalıdır”.\nBu barədə yerli mətbuata açıqlamasında Milli Məclisin deputatı Vahid Əhmədov danışıb. Bildirib ki, Prezidentə yalan məlumat verənlər cəzalandırılmalıdır.\nBundan başqa, Prezidentin çıxışından məlum oldu ki, uzun illərdir sual doğurmayan işsizlərin sayının 5% olması barədə qeyri-dəqiq məlumatlara görə məsuliyyət Dövlət Statistika Komitəsinin də üzərinə düşür. Üstəlik, bu qurum ötən ilin oktyabr ayında ümumi siyahıyaalma apardı və əgər siyahıyaalma ölkədə düzgün aparılsaydı, digər ərazilərdə də dəqiqləşdirmə aparmaq çətin olmayacaqdı. Həqiqətən, bütün bu müddətdə işsizlərin sayının 5% olduğu iddia olunurdusa, birdəfəlik yardım üçün müraciət edən vətəndaşların sayının bu qədər çox olması haradan meydana gəldi?\nKoronavirus bizə yalnız karantini deyil, həm də bir-biri ilə bağlı olan digər problemləri yaşatdı. Elə qeyd etdiyimiz rəsmi işsizlik göstəricisinin yalan çıxdığı kimi. Bu məsələ, həm də Baş Nazirin keçmiş müavini Əli Həsənovun 2020-ci ilin sonuna qədər Azərbaycanda işsiz qalmayacağına dair açıqlamasını xatırladır. Lakin di gəl ki, vəziyyət tam tərsinəymiş.\nBu tədbirlərin mahiyyətini başa düşməyənlər üçün qeyd edirik ki, ölkədə elan olunan işsizlik səviyyəsinə baxmayaraq, məşğulluq mərkəzlərində qeydiyyatda olan azərbaycanlıların sayı bundan bir neçə dəfə az idi. Beləliklə, bu ilin yanvar ayı üçün cəmi 81,3 min nəfərin olduğunu hesabladılar. Beləliklə, Əmək və Əhalinin Sosial Müdafiə Nazirliyi (ƏƏSMN) qalan 118,7 min adamı tələsik yığmalı oldu. Üstəlik, işsizlik statusu üçün müraciət edənlərin qarşısına qoyulan tələblər ağırlaşdırıldı. Çünki, əks halda, ƏƏSMN-in qeydiyyatından daha çox adam keçə bilərdi.\nXoşbəxtlikdən, vəziyyət işsizlərin sayının üç dəfə - 600 min nəfərədək artırılması barədə göstəriş verən dövlət başçısının müdaxiləsi ilə həll olundu. Ali siyasi rəhbərliyin bu insani addımı ilə yanaşı, bu sual hələ də açıq qalır: Real işsizlik statistikası nəyi göstərir?\nVəkil Aslan İsmayılov da sosial şəbəkə hesabında məsələyə münasibət bildirib: "Koronavirus bir çox problem sahəsini ortaya çıxardı. Ancaq ən əsası, Dövlət Statistika Komitəsinin işçilərinə illərdir maaş verilir və bu qurum isə saxta rəqəmlər təqdim edir. Millət vəkili Vahid Əhmədov ötən ilin payızında keçirilən əhalinin siyahıyaalınmasının nəticələrinə istinadən ciddi problemlərdən danışdı. Ortada ciddi problem var”.\nGöründüyü kimi, işin ucu yenə gedib siyahıyaalınmaya çıxır. Alayarımçıq və həqiqətdən uzaq rəqəmlərə dayanır. Bəs, bu, niyə baş verdi və siyahıyaalınma üçün büdcədən ayrılan 23 milyon manat hara yoxa çıxdı? Vətəndaş cəmiyyətinin nümayəndələri yarım il əvvəl hərtərəfli araşdırmanın zəruriliyindən danışdılar, siyahıyaalmanın düzgün aparılmadığını, prosesin hər kəsə şamil edilmədiyini bildirdilər...\nMilli Məclisin deputatı, İqtisadi və Sosial İnkişaf Mərkəzinin (İSİM) rəhbəri Vüqar Bayramov AYNA-ya deyib ki, vəziyyətin ətraflı araşdırılması tələb olunur: “İnsanların sayı, onların ölkə ərazisində necə yerləşməsi barədə məlumatlar, eləcə də digər məlumatlar ölkənin sosial-iqtisadi inkişaf perspektivlərini müəyyənləşdirmək üçün böyük əhəmiyyətə malikdir. Digər sözlə, siyahıyaalma təkcə statistik bir nəticə deyil, həm də iqtisadi və sosial proqnozlaşdırma üçün bir vasitədir”. //AYNA.AZ//


#Brexit Britaniya tənəzzül üçün yola davam edir - #PMI - AB müxbiri: AB müxbiri\n#Brexit Britaniya tənəzzül üçün piyada görünür - #PMI\nBrexit xaosunda işgüzar etimad yarandığı üçün İngiltərə iqtisadiyyatı maliyyə böhranından bəri ilk tənəzzülə girmək üçün ciddi təhlükə altındadır, Çərşənbə günü (4 Sentyabr) yaxından izlənilən bir iş araşdırması göstərdi. yazır Andy Bruce of Reuters.\nIHS Markit / CIPS UK Services Alınması Menecerləri İndeksinə (PMI) görə, İngiltərənin dominant xidmətlər sektorundakı böyümə avqust ayında tarama sürətləndi və iş gözləntiləri üç ildən çox müddətdə ən aşağı səviyyədədir.\nBaşlıq oxu 50.6-dan iyul ayında 51.4-a düşdü - böyümə və daralma arasındakı 50 baryerindən yuxarı qaldı. Reuters-in iqtisadçılarının sorğusu 51.0-a oxunuşa işarə etdi.\nAnket, İngiltərənin Mart ayında orijinal Brexit sona çatmadan əvvəl ehtiyat yığma bumundan bir sıçrayışla ikinci dörddəbirdə iqtisadi böhrandan geri dönmə qabiliyyətinə dair suallara əlavə edildi.\nPMI tərtibçisi IHS Markit, ümumi iqtisadiyyatın iyul-sentyabr dövründə dörddə bir 0.1% nisbətində yenidən böyüməyə hazırlaşdığını söylədi - nəticədə rəsmi bir tənəzzülə səbəb olacaq.\nİqtisadiyyatın solğunlaşdığına işarələr Britaniyanı bürüyən siyasi böhranda artacaq.\nBaş nazir Boris Johnson, boşanma müqaviləsi olmadan İngiltərənin Avropa Birliyindən çıxarılmasının qarşısını almağa çalışan millət vəkilləri, onun acınacaqlı bir parlament məğlubiyyəti ilə üzləşməsindən sonra çərşənbə günü tez bir seçki keçirməyə çalışacaq.\n"Bu gün Westminsterdəki hadisələrə çox şey bağlanacaq, ancaq alt xətt, 31 Oktyabrdakı Brexit'in 'heç bir razılaşma' riskinin bu həftədən sonra tamamilə itməsi ehtimalı. Bu, artan böyümə təzyiqini davam etdirəcək "dedi ING iqtisadçısı Ceyms Smit.\nAvqust, həm istehsal, həm də xidmət sahələrini əhatə edən İngilis kompozit PMI'nin avrozona ekvivalentini azaltdığı səkkizinci ayı qeyd etdi.\nİngilis PMI-nin xidmətlər sektorundakı nikbinlik ölçüsü Brexit səsverməsindən dərhal sonra bir ay sonra 2016-dən ən aşağı səviyyəyə endi, yeni sifarişlərdə artım kəskin yavaşladı.\nBəzi iqtisadçılar deyirlər ki, PMI-lər kimi anketlər yüksəliş və eniş həddini aşmağa meyllidir, lakin buna baxmayaraq daha geniş iqtisadiyyatda hərəkətlərin ilkin göstəriciləri olaraq İngiltərə Bankı tərəfindən yaxından izlənilir.\n"PMI-lər həddən artıq işgüzar düşüncədən təsirlənir və son 12 ay ərzində artan siyasi qeyri-müəyyənlik zamanı yanlış bir şəkildə zəif sükan arxasında oturdular" dedi Pantheon İqtisadiyyat konsaltinqinin iqtisadçısı Samuel Tombs.\nBoE valisi Mark Carney və Pul Siyasəti Komitəsinin digər üzvləri 13h15 GMT-də millət vəkillərinin suallarını cavablandıracaqlar.\nJPMorgan, zəifləyən məlumatların, BoE'nin, Brexit'in son tarixinin sonrakı hadisələrə dair heç bir aydınlıq gətirmədən başqa ssenarilərdə faiz dərəcələrini azaltmağı lazım olub olmadığını düşünməsini istəyə bilər.\n"BoE'nin bir anlıq seçkinin vaxtı və nəticəsi ilə bağlı sual hələ havada qaldığı müddətdə tonda əhəmiyyətli bir dəyişikliyin olacağını gözləmirik. Lakin BoE'nin bu ilki ehtimalı - heç bir razılaşmanın qarşısı alınsa belə - davam edir "dedi JPMorgan iqtisadçısı Allan Monks, müştərilərə verdiyi qeyddə.\n« # Brexit - Heç bir müqavilənin təsirinin azaldılması üçün planlar\nSülhməramlı tarazlaşdırma aktı üçün #Lebanon axtarırsınız »


"Erkən seçki qərarının arxasında müxtəlif səbəblər dayanır"\nABŞ-ın Azərbaycandakı sabiq səfiri Riçard Kazlariç ölkədə erkən prezident seçkilərinin keçirilməsini bir sıra amillərlə əlaqələndirib. Onun sözlərinə görə, burada iqtisadi, siyasi və regional faktorlar var ki, hökumətin səsverməni tələsdirməsində rol oynaya bilər.\n“Şəxsən mən bunun arxasında bir neçə səbəbin ola biləcəyini düşünürəm. Biri odur ki, iqtisadiyyat bir neçə il bundan öncə neft qiymətlərinin düşməsi ilə yaranan şokdan sonra çox yavaş şəkildə dirçəlməkdə davam edir. Diversifikasiya baş verməyib və hər zaman manatın dəyərinin yenidən düşəcəyinə dair narahatlıq var,” səfir Kazlariç Amerikanın Səsinə bildirib.\nErkən seçki keçirməyin bir səbəbi də odur ki, bu, onlara höküməti indikindən fərqli şəkildə qurmağa fürsət yarada bilər.\nOnun sözlərinə görə seçkini erkən keçirməklə Azərbaycan hökuməti qarşıya çıxa biləcək problemləri önləməyə səy göstərir. Kazlariç seçkilərdən sonra hökumətdə yeni təyinatların olacağını istisna etməyib.\n“Biz təkcə aşağı səviyyəli deyil, həm də daha yüksək vəzifəli rəsmilərə qarşı korrupsiya ittihamlarının irəli sürüldüyünə şahid olmuşuq. Bir il öncə milli təhlükəsizlik naziri və Azərbaycan Beynəlxalq bankın sədri həbs olunub, rabitə naziri və nəqliyyat naziri vəzifələrindən çıxarılıb. Çox sayda dəyişikliklər baş verib. Erkən seçki keçirməyin bir səbəbi də odur ki, bu onlara höküməti indikindən fərqli şəkildə qurmağa fürsət yarada bilər.”\nSabiq səfir bu qərarda Qarabağ amilinin də rol oynaya biləcəyini qeyd edib. Onun sözlərinə görə, erkən seçkilər prezidentə Dağlıq Qarabağ münaqişəsinə son qoymaq üçün “mandat verə bilər.” Digər tərəfdən o, hərbi təmas xəttində artan gərginliklər barədə narahatlığını da ifadə edib.\nKonstitutsiyada prezidentlik dönəminə qoyulan mədudiyyətləri ləğv etdikdən sonra İlham Əliyev dördüncü dəfə prezident seçkilərinə gedir.\nSeçkiqabağı atmosferə gəlgikdə, Kazlariç durumun ürəkaçan olmadığını vurğulayıb.\n“Demokratik inkişaf, insan haqları, ifadə azadlığı sahəsinə trendlər mənfi olub. Bu, hər bir halda belə olacaqdı, amma seçkilərin erkənə alınması ilə məncə bu trend daha da sürətləndiriləcək,” o, Amerikanın Səsinə deyib.\nİfadə azadlığı ölkədə getdikcə pisləşir. Daha öncə onsuz da pis idi, amma indi təkcə müxalif medianın çatışmazlığı ilə yanaşı fərdi şəxslərin də internetə girişi məhdudlaşdırılır və nəzarət olunur.\nKazlariçin sözlərinə görə, Azərbaycan hökuməti mütəmadi qaydada azad söz məkanını daraltmaq və mürtəce məhdudiyyətlər tətbiq etmək istiqamətində yeni ölçülərə əl atır.\n“İfadə azadlığı ölkədə getdikcə pisləşir. Daha öncə onsuz da pis idi, amma indi təkcə müxalif medianın çatışmazlığı ilə yanaşı fərdi şəxslərin də internetə girişi məhdudlaşdırılır və nəzarət olunur. İnsanlar Facebook-dakı postlarına görə hökümət əleyhinə fəaliyyətdə ittiham oluna bilir və beləcə təkcə fərdi şəxslərə qarşı deyil, onların ailələrinə qarşı da təqiblər artır. Mən bu vəziyyətin yaxşılaşdığını görmürəm. Hətta deyərdim ki, əksinə pisləşir”, Kazlariç bildirib.\nJurnalist Əfqan Muxtarlının məsələsinə münasibət bildirən sabiq ABŞ səfiri Gürcüstanın sərgilədiyi mövqedən məyus olduğunu bildirib. O, bir vaxtlar Gürcüstanın region üçün demokratik nümunə, Ermənistanla Azərbaycan arasında körpü rolu oynayacağına ümid bəsləmiş olduğunu bildirib.\n“Məncə Azərbaycanla Gürcüstan arasındakı münasibət iqtisadi-enerji əlaqələri ilə müəyyən olunacaq və o həddə çatacaq ki, Gürcüstan qaz üçün Azərbaycandan daha asılı vəziyyətə düşəcək. Onlar rəsmi Bakının Gürcüstanın müxalifət üçün təhlükəsiz bir yerə çevrilməsindən narahat olmasına səbəb olacaq hər hansı addımı atmaqdan çəkinəcəklər. Bu, çox məyusedicidir,” o bildirib.